open-index/open-wikipedia-markdown huggingface dataset:
മഞ്ചാടി

ഇന്ത്യയിൽ പരക്കെ കാണപ്പെടുന്ന ഇലപൊഴിയും മരമാണ് **മഞ്ചാടി**. (ശാ.നാ: *Adenanthera pavonina*) ബ്രസീൽ, കോസ്റ്റ റീക്ക, ഹോണ്ടുറാസ്, ക്യൂബ, ജമൈക്ക, പോർട്ടോ റിക്കോ, ട്രിനിഡാഡ്, വെനിസ്വെല, അമേരിക്കൻ ഐക്യനാടുകൾ (പ്രധാനമായും തെക്കൻ ഫ്ലോറിഡ)തുടങ്ങിയ അമേരിക്കൻ രാജ്യങ്ങളിലും ഈ മരം വളരുന്നു.

## രൂപവിവരണം

ദ്വീപിക സംയുക്തപത്രം. മുഖ്യാക്ഷത്തിന് ചുവപ്പുനിറം. 20-40 സെ.മീ. നീളം കാണും. 6-12 പിച്ഛകങ്ങൾ കാണും.  ഓരോന്നിലും അനേകം പത്രകങ്ങൾ ഉണ്ട്. പത്രകത്തിന് അണ്ഡാകൃതിയോ ദീർഘവൃത്താകൃതിയോ ആണ്. 2.5 സെ. മീറ്ററോളം നീളവും 1-2 സെ.മീ. വീതിയും കാണും. മാർച്ചു മുതൽ മേയ് വരെയാണു പൂക്കാലം. പൂങ്കുലയ്ക്ക് 5-25 സെ.മീ. നീളം കാണും. ഒരു പൂങ്കുലയിൽ അസംഖ്യം ചെറിയപൂക്കൾ കാണും. പൂവിനു മഞ്ഞനിറവും മണവുമുണ്ട്.  ദ്വിലിംഗ സമ്മിത പുഷ്പങ്ങൾ.  കേസരങ്ങൾ 10. അവ സ്വതന്ത്രങ്ങളാണ്. ആന്ഥറിൻറെ ശീർഷകത്തിൽ പൊഴിഞ്ഞു പോകുന്ന ഗ്രന്ഥിയുണ്ട്.  ഈ ഗ്രന്ഥിയെ സൂചിപ്പിക്കുന്നതാണ് *അഡനാന്തെറ* എന്ന ജീനസ് നാമം. അണ്ഡാശയം ഊർധ്വവർത്തിയാണ്. അണ്ഡാശയത്തിന് ഒരു ബീജാണ്ഡപർണവും ഒരറയും അനേകം ബീജാണ്ഡങ്ങളുമുണ്ട്. മേയ്-ജൂലായിൽ കായ് വിളയും. പരന്ന പോഡാണ്. 10-23 സെ.മീ. നീളവും രണ്ടു സെ.മീറ്ററോളം വീതിയും കാണും. കായ് ഉണങ്ങുമ്പോൾ ചുരുളുന്നു. വിത്ത് മിനുസമുള്ളതും തിളങ്ങുതും നല്ല ചുവപ്പുനിറമുള്ളതുമാണ്.

## പുനരുൽഭവം

നനവുള്ള മണ്ണും ഉഷ്ണമേഖലാ കാലാവസ്ഥയിലും മഞ്ചാടി വളരുന്നു. എങ്കിലും ഇത്തരം വ്യവസ്ഥകളിൽ ഇതിന്റെ സ്വാഭാവിക പുനരുത്ഭവം കുറവാണ്. തലേ ദിവസം വെള്ളത്തിലിട്ടു കുതിർത്ത വിത്തു പാകി കൃത്രിമ പുനരുല്പാദനം നടത്താവുന്നതാണ്.

## ഉപയോഗം

ഒരു ഘന ഡെ. മീറ്റർ തടിക്ക് 800 ഗ്രാം ഭാരം കാണും. സാമാന്യം നല്ല ഈടും ഉറപ്പും ബലവുമുണ്ട്. അറുക്കാനും പണിയാനും പ്രയാസമില്ല. കെട്ടിടം, ഫർണീച്ചർ എന്നിവയുടെ നിർമ്മിതിക്കായും വിറകായും ഉപയോഗിക്കുന്നു. വിത്തു തൂക്കമായി പണ്ട് ഉപയോഗിച്ചിരുന്നു. അവ ജപമാലയിലും കോർക്കാറുണ്ട്. തടിയിൽ നിന്നു കിട്ടുന്ന പശ തിലക് എന്ന പേരിൽ അറിയപ്പെടുന്നു. ഭക്ഷണപാനീയങ്ങൾ, പരമ്പരാഗത മരുന്നുകൾ, തടി എന്നിവയ്ക്കും ഇവ ഉപയോഗിക്കുന്നുണ്ട്.

## ചിത്രങ്ങൾ


File:Adenanthera_Pavonina_-_മഞ്ചാടി_01.JPG|മഞ്ചാടി
File:Adenanthera pavonina seeds മഞ്ചാടിക്കുരുകൾ.jpg|മഞ്ചാടിക്കുരുകൾ മലപ്പുറം ജില്ലയിലെ എ.ആർ.നഗറിൽ നിന്നും
File:Adenanthera_Pavonina_-_മഞ്ചാടി_02.JPG|മഞ്ചാടിക്കുരു
File:Adenanthera_Pavonina_-_മഞ്ചാടി_03.JPG|മഞ്ചാടിക്കുരു ഉൾഭാഗം
Image:Adenanthera1.jpg
Image:Adenanthera pavonina2.jpg‎ 
Image:Adenanthera pavonina3.jpg‎|മൂപ്പെത്താത്ത കായ്കൾ 
Image:Manchadikkuru.jpg|മഞ്ചാടിക്കുരു
Image:manjadikuru1.jpg|മഞ്ചാടികുരുക്കൾ
Image:Manjadikkuru.jpg|മഞ്ചാടികുരുക്കൾ
File:Adenanthera pavonina flower.jpg‎|മഞ്ചാടി പൂവ്
File:Adenanthera pavonina fruits.jpg|thumb|മഞ്ചാടി ഇലകൾ_കായ്കൾ 


## അവലംബം


വർഗ്ഗം:വൃക്ഷങ്ങൾ
വർഗ്ഗം:Fabaceae കുടുംബത്തിൽ ഉൾപ്പെടുന്ന സസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ഇന്ത്യൻ ഇൻസ്റ്റിറ്റ്യൂട്ട്സ് ഓഫ് മാനേജ്‌മെന്റ്

**ഇന്ത്യൻ ഇൻസ്റ്റിറ്റ്യൂട്ട്സ് ഓഫ് മാനേജ്‌മെന്റ്** അല്ലെങ്കിൽ **ഐ.ഐ.എം** എന്നത് ഇന്ത്യയിലെ പ്രധാനപ്പെട്ട ബിസിനസ് സ്കൂളുകളും,മാനേജ്മെന്റ് രംഗത്ത് ഉന്നത വിദ്യാഭ്യാസവും,ഗവേഷണവും നടത്തുന്ന സ്ഥാപനങ്ങളാണ്‌.ഇപ്പോൾ ഇന്ത്യയൊട്ടാകെ 9 ഐ.ഐ.എമ്മുകളാണുള്ളത്.
*ഐ.ഐ.എം. അഹമ്മദാബാദ്
*ഐ.ഐ.എം. ബാംഗ്ലൂർ
*ഐ.ഐ.എം. കൊൽക്കത്ത
*ഐ.ഐ.എം. ഇൻഡോർ
*ഐ.ഐ.എം. ലക്‌നൊവ്
*ഐ.ഐ.എം. കോഴിക്കോട്
*ഐ.ഐ.എം. ഷില്ലോങ്ങ്
*ഐ.ഐ.എം. റാഞ്ചി
*ഐ.ഐ.എം. റോഹ്‌തക്
ഇവിടെ നൽകുന്ന പ്രധാന കോഴ്‌സുകളിൽ ഒന്ന് പോസ്റ്റ് ഗ്രാജ്വേറ്റ് ഡിപ്ലോമ ഇൻ മാനേജ്‌മെന്റ് ആണ്‌(എം.ബി.എ. ക്കു തുല്യം).ഈ കോഴ്‌സിന്റെ കാലാവധി 2 വർഷം ആണ്‌.
thumb|ബാംഗളൂരിലെ ഐ.ഐ.എമ്മിന്റെ പ്രധാന കവാടം

വർഗ്ഗം:ഇന്ത്യൻ ഇൻസ്റ്റിറ്റ്യൂട്ട് ഓഫ് മാനേജ്‌മെന്റുകൾ
ജേക്കബ് കാൻറർ വിഷർ

കേരളത്തെപ്പറ്റിയുള്ള സുപ്രധാന ചരിത്രരേഖകള് എഴുതിയ ഡച്ചുകാരനായ പാതിരിയാണ് **ജേക്കബ് കാൻറർ വിഷർ** അഥവാ **വിഷർ പാതിരി**. നെതർലാന്റിലെ ഫ്രീഡ്ലാന്റ് പ്രവിശ്യയിലെ ഹാർലിംഗൻ എന്ന പട്ടണത്തിൽ ക്രി.വ. 1692 - ൽ ജനിച്ചു. പിതാവിനേപോലെ തന്നെ ജേക്കബും ഭിഷഗ്വരനായി. ഡച്ച് ഈസ്റ്റിന്ത്യാ കമ്പനിയിൽ ചേർന്നു. 1716 -ൽ ഡച്ച് കമ്പനിയുടെ ഉദ്യോഗസ്ഥനായി ബറ്റേവിയായിൽ എത്തി. ആറുമാസം അവിടെ ജോലി ചെയ്തശേഷം സുമാട്രയിൽ. അവിടെ ഒരു വർഷത്തോളം പുരോഹിതനായി ജോലി നോക്കി. 1717-ൽ കൊച്ചിയിലെത്തി. 1723 വരെ പുരോഹിതനായി പ്രവർത്തിച്ചു. 1736-ൽ ബറ്റേവിയയിൽ വച്ച് മരണമടഞ്ഞു.

## അവലംബം

വർഗ്ഗം:1692-ൽ ജനിച്ചവർ
വർഗ്ഗം:മരിച്ച വർഷം അറിയാത്ത ജീവചരിത്രലേഖനങ്ങൾ
വർഗ്ഗം:1736-ൽ ജനിച്ചവർ
വർഗ്ഗം:മരിച്ച ദിവസം അറിയാത്ത ജീവചരിത്രലേഖനങ്ങൾ
മുങ്ങാങ്കോഴി

ചെറിയ താറാവിനെ അനുസ്മരിപ്പിക്കുന്ന തവിട്ടുനിറമുള്ള പക്ഷിയാണ്‌ **മുങ്ങാങ്കോഴി**.  ഇംഗ്ലീഷ്: Little Grebe. ശാസ്ത്രിയ നാമം പോഡിചെപ്സ് റൂഫികോളിസ് (Podiceps Ruficlis)എന്നാണ്‌. താറാവിനെ പോലെയാണ്‌ എങ്കിലും കൊക്ക് ഉരുണ്ടതും കൂർത്തതുമാണ്‌. . പക്ഷെ താരാവിനെ പോലെ പാദങ്ങൾ താരാവിനെ പോലെയല്ല. പിൻഭാഗം വെള്ളത്തിനു മീതെ ഉയർന്ന് നിൽകുമ്പോൾ കൂർത്തിരിക്കുന്നതും താറാവുമായി വ്യത്യാസം വെളിവാക്കുന്നു. കേരളത്തിലെ കുളങ്ങളിൽ ആറേഴുമാസക്കാലം കുടിയേറിപ്പാർക്കുന്ന ഈ പക്ഷി ജലാശയങ്ങളിലേ കാണാറുള്ളൂ. മത്സ്യങ്ങളും ജലജീവികളുമാണ് പ്രധാന ആഹാരം.

മുങ്ങാങ്കോഴിയ്ക്ക് നന്നായി പറക്കാനും പറ്റും. ഒരു ജലാസയത്തിൽ നിന്നും മറ്റൊന്നിലേക്ക് ഇവ പറക്കാറുണ്ട്. അഞ്ഞൂറിലധികം കി.മീറ്റർ വരെ പറക്കും.

കടുത്ത തവിട്ടു നിറമാണ്. തൊണ്ടയും കഴുത്തിന്റെ വശങ്ങളും ചെങ്കല്ലിന്റെ നിറമാണ്. ചിറകിലുള്ള വെളുത്ത നിറം പറക്കുമ്പോൾ  മാത്രം കാണുന്നതാണ്.
## പേരിനു പിന്നിൽ
thumb|250px|left| പ്രജനനകാലത്തെ ശരീരപ്രകൃതി
മുങ്ങിയാൽ പത്തു മീറ്റർ അകലെയായിരിക്കും പൊങ്ങുക.

## ശബ്ദം
മുങ്ങാങ്കോഴിയുടെ ശബ്ദം രണ്ടുതരമാണ്. സാധാരണയായി ഉച്ചരിക്കുന്നത് 'ഫീറ്റ്' എന്നൊരു ചൂളംവിളിയാണ്. എന്നാൽ ഇണചേരുമ്പോൾ അവ നീണ്ട പാട്ടുപാടും. 'ക്ളീ-ലി-ലി--ലി-ലി'  ശബ്ദിക്കുന്നതാണ് പാട്ട്.

## പ്രജനനം

ജലാശയത്തിനോട് ചേർന്ന് ജലസസ്യങ്ങൾ കൊണ്ടാണ് കൂടുണ്ടാക്കുന്നത്. ചീഞ്ഞ ഇലകളും ചണ്ടിയും  പുല്ലും ഉപയോഗിച്ചാണ് കൂടു നിർമ്മിക്കുന്നത്. വെള്ളത്തിൽ നിന്ന് അധികം പൊന്തിക്കിടക്കാത്ത കൂടു സദാസമയം നനഞ്ഞിരിക്കും.അടയിരിക്കുന്നത് ആൺ പക്ഷിയും പെൺപക്ഷിയും മാറി മാരിയാണ്.  ജൂലായ്- ആഗസ്റ്റ് കാലത്ത് മുട്ടയിടുന്നു.ആഞ്ചുമുട്ടവരെയിടുന്നു.

## അവലംബം
Birds of periyar, R. sugathan- Kerala Forest & wild Life Department


## കുറിപ്പുകൾ
 

വർഗ്ഗം:കേരളത്തിലെ പക്ഷികൾ
വർഗ്ഗം:ദേശാടനപ്പക്ഷികൾ
വർഗ്ഗം:ആഫ്രിക്കയിലെ പക്ഷികൾ
വർഗ്ഗം:യൂറോപ്പിലെ പക്ഷികൾ
വർഗ്ഗം:ഏഷ്യയിലെ പക്ഷികൾ
വർഗ്ഗം:കാമറൂണിലെ പക്ഷികൾ
വർഗ്ഗം:അസർബെയ്ജാനിലെ പക്ഷികൾ
വർഗ്ഗം:സാംബിയയിലെ പക്ഷികൾ
വർഗ്ഗം:പശ്ചിമ സഹാറയിലെ പക്ഷികൾ
വർഗ്ഗം:ഫിലിപ്പീൻസിലെ പക്ഷികൾ
മണൽ

thumb|right|
thumb|right|മരുഭൂമിയിലെ മണൽ

കെട്ടിടങ്ങളുടെ നിർമ്മാണത്തിൽ ഉപയോഗിക്കുന്ന ഒരു പ്രധാന അസംസ്കൃതവസ്തുവാണ്‌ **മണൽ**. മരുഭൂമികൾ, നദികൾ , കടൽത്തീരം എന്നിവിടങ്ങളിൽ മണൽ പൊതുവെ കാണപ്പെടുന്നു. കെട്ടിട നിർമ്മാണത്തിന്‌ പ്രധാനമായും നദികളിൽ നിന്നും എടുക്കുന്ന മണലാണ്‌ ഉപയോഗിക്കുന്നത്. അനധികൃതമായ മണൽ വാരൽ മൂലം നദികളിൽ ഒഴുക്കു നഷ്ടപ്പെടുകയും നദികൾ നശിക്കുകയും ചെയ്യുന്നു. ആയതിനാൽ മണലൂറ്റ് കേരള സർക്കാർ നിയമം മൂലം നിരോധിച്ചിട്ടുണ്ട്.
thumb|250px|right
## ഘടന
പാറക്കല്ലും മറ്റ് ചെറിയ കല്ലുകളും പൊടിഞ്ഞാണ്‌ മണൽ ഉണ്ടാകുന്നത്. മണലിൽ പ്രധാനമായും സിലിക്ക, അയൺ ഓക്സൈഡ്, അഭ്രം എന്നീ ധാതുക്കൾ അടങ്ങിയിരിക്കുന്നു. വളരെ അപൂർവ്വമായി തോറിയം പോലെയുള്ള ചില മൂലകങ്ങളും അടങ്ങിയിരിക്കും.

## ഉപയോഗങ്ങൾ
മണൽ പ്രധാനമായും ഉപയോഗിക്കുന്നത് സിമന്റും കുമ്മായവും ഉപയോഗിച്ച് നിർമ്മിക്കുന്ന കൂട്ട് ഉണങ്ങുമ്പോൾ പൊട്ടിപ്പോകാതിരിക്കുന്നതിന്‌ സഹായിക്കുന്നു. കൂടാതെ ഇത്തരം കൂട്ടുകളിൽ വിള്ളലുകൾ ഉണ്ടാകാതിരിക്കുന്നതിനും ചുരുങ്ങാതിരിക്കുന്നതിനും മണൽ പ്രധാന ഘടകമായി വർത്തിക്കുന്നു .സ്ഫോടകവസ്തുക്കൾ നിർവ്വീര്യമാക്കാനും മണൽ ഉപയോഗിക്കാറുണ്ട്.
## നിർമ്മാണ മേഖലയിലെ മണൽ ലഭ്യത
* നദി മണൽ ഖനനം സൃഷ്ടിക്കുന്ന പാരിസ്ഥിതിക പ്രശ്നങ്ങൾ ആണ്‌ അതു നിയന്ത്രിക്കപ്പെടാൻ കാരണമായത്.എങ്കിലും മണലിന്റെ പാരമ്പര്യ സ്രോതസ്സ് ആണ്‌ നദികൾ.
* സമുദ്ര മണൽ: ഉപ്പിന്റെ അംശം കൂടുതലുള്ളതിനാൽ നിർമ്മാണ മേഖലക്ക് അനുയോജ്യമല്ല.
* കുഴി മണൽ: തറയിൽ നിന്നും ഖനനം ചെയ്ത് എടുക്കുന്നു.
* കൃത്രിമ മണൽ.
* ഡാമിൽ നിന്നുള്ള മണൽ: കേരള ഗവണ്മെന്റ്  ഉപയോഗിക്കുന്ന ഒരു പുതിയ രീതിയാണ്‌ ഇത്. കേരളത്തിലെ 5 ഡാമുകളിൽ അടിഞ്ഞു കൂടിയിരിക്കുന്ന മണൽ നീക്കം ചെയ്ത് നിർമ്മാണ മേഖലയിൽ എത്തിക്കുകയാണ്‌ ഈ രീതിയിൽ ചെയ്യുന്നത്.
പദ്ധതി ആരംഭ ദിശയിൽ ആയതിനാൽ പരിസ്ഥിതി അഘാതം അറിവായിട്ടില്ല. താരതമ്യേന  പരിസ്ഥിതി അഘാതം കുറവാണെന്ന് ഗവ്ണ്മെന്റ് ഏജൻസികൾ അവകാ‍ശപ്പെടുന്നു.

## ചിത്രശാല

File:കാളവണ്ടി.JPG|കാളവണ്ടികളിൽ മണൽ കൊണ്ടുപോകുന്നു


## അവലംബങ്ങൾ


വർഗ്ഗം:നിർമ്മാണസാമഗ്രികൾ
വർഗ്ഗം:മണൽ
മെഗസ്തനീസ്

ചരിത്രകാലത്തെ ഒരു ഗ്രീക്ക് യാത്രികനും ഭൂമിശാസ്ത്രജ്ഞനുമായിരുന്നു  **മെഗസ്തനീസ്**. (, ca. 350 BC - 290 BC - ). ഏഷ്യാ മൈനറിലാണ് അദ്ദേഹം ജനിച്ചത്. സെലൂക്കസ് നിക്കട്ടോർ എന്ന ഗ്രീക്ക് ചക്രവർത്തി ചന്ദ്രഗുപ്തമൗര്യന്റെ കൊട്ടാരത്തിലേക്കയച്ച സ്ഥാനപതിയായിരുന്നു അദ്ദേഹം.  ബി.സി.ഇ. 290-ൽ മെഗസ്തനീസ് ചന്ദ്രഗുപ്തമൗര്യന്റെ തലസ്ഥാനമായ പാടലീപുത്രത്തെത്തി. ഈ പ്രദേശം സന്ദർശിക്കുന്ന ആദ്യ ഗ്രീക്കുകാരനാണ്‌ മെഗസ്തനീസ്‌..

അദ്ദേഹം ഇന്ത്യയെപ്പറ്റി രചിച്ച ഗ്രന്ഥമാണ്‌ ഇൻഡിക്ക. കേരളത്തെക്കുറിച്ച് സൂചന നൽകുന്ന ആദ്യത്തെ വിദേശസഞ്ചാരിയാണ്‌ അദ്ദേഹം. ഭാരതത്തിലുടനീളം കാൽ‌നടയായി സഞ്ചരിച്ച് കണ്ട വിവരങ്ങൾ എല്ലാം ക്രോഡീകരിച്ചാണ്‌ ഗ്രന്ഥരചന നടത്തിയത്. സിന്ധൂ-ഗംഗാതടത്തിലെ ജനങ്ങളുടെ ജീവിതരീതിയെക്കുറിച്ചും, കാലാവസ്ഥയെക്കുറിച്ചുമുള്ള വിശദമായ പഠനങ്ങൾ മെഗസ്തനീസ് നടത്തിയിരുന്നു.

ഇൻഡിക്കയുടെ ശരിപകർപ്പ് ഇനിയും കണ്ടുകിട്ടിയിട്ടില്ലെങ്കിലും പിൽക്കാലത്ത് മക്രിന്റൽ സമാഹരിച്ച പതിപ്പ് ഇന്ന് ലഭ്യമാണ്‌. 

## അവലംബം

## കുറിപ്പുകൾ
പ്ലീനി

ലോകചരിത്രത്തിൽ ആദ്യമായി വിശ്വവിജ്ഞാനകോശം രചിച്ച പണ്ഡിതനാണ്‌ **പ്ലീനി**. Pliny The Elder. പൂർണ്ണ നാമം : ഗായൂസ് പ്ലീനിയുസ് സെകൂന്തുസ്.  പ്രകൃതിശാസ്ത്രം (ഹിസ്റ്റോറിയാ നാച്ചുറാലിസ്) എന്ന പേരിൽ 37 വാല്യങ്ങൾ ഉള്ള ബൃഹത്തായ ഗ്രന്ഥത്തിൽ 24993 അദ്ധ്യായങ്ങൾ ഉണ്ട്. അദ്ദേഹത്തിൻറെ മകനും പ്ലീനി എന്ന് തന്നെയാണ് (Pliny The younger) അറിയപ്പെടുന്നത്. 

## ജീവിത രേഖ

ക്രി.വ. 23 ൽ വടക്കേ ഇറ്റലി യിലാണ് പ്ലീനി ജനിച്ചത്. വിദ്യാഭ്യാസം റോമിൽ വച്ചായിരുന്നു. റോമിലെ വിദ്യാപീഠങ്ങളിൽ നിന്ന് ഉന്നത ബിരുദങ്ങൾ കരസ്ഥമാക്കിയ പ്ലീനി തന്റെ സുഹൃത്തായ വെസ്പേഷ്യൻ ചക്രവത്തിയുടെ രഹസ്യോപദേശകനായി. വെസ്പേഷ്യന്റെ കാലശേഷം മകൻ ടൈറ്റസിന്റെ കാലത്തും അതേ ജോലി തന്നെ തുടർന്നു.

വൈവിധ്യമാർന്ന താൽപര്യങ്ങളുടെ ഉടമയായിരുന്നു പ്ലിനി. മനനോമിലെ ഭരണസംവിധാനത്തിന്റെ ഉന്നതസ്ഥാനത്തിരിക്കുമ്പോൾ തന്നെ ഒഴിവുസമയം മുഴുവനും (പ്രഭാതങ്ങളും വൈകുന്നേരങ്ങളുമെല്ലാം) സാഹിത്യസംബന്ധമായ കാര്യങ്ങൾക്കു നീക്കിവെച്ചു. ഒരു നിമിഷവും വെറുതെ കളയരുത് എന്ന നിർബന്ധമുണ്ടായിരുന്നതുകൊണ്ട് എല്ലായ്പ്പോഴും സെക്രട്ടറിയെ ഒപ്പം കൂട്ടി. പുസ്തകങ്ങൾ വായിച്ചു കേൾപ്പിക്കുക, താൻ പറയുന്ന നിരീക്ഷണങ്ങൾ കുറിച്ചെടുക്കുക ഇതൊക്കെയായിരുന്നു അയാളുടെ ജോലി. ഔദ്യോഗിക യാത്രകൾ, ഭക്ഷണസമയം, കുളിക്കുന്ന സമയം ഇതൊന്നുംപ്ലിനി പാഴാക്കിയില്ല. 2000 പുസ്തകങ്ങൾ വായിച്ച് അവയിൽ നിന്ന് 20000 ത്തോളം വിവരങ്ങൾ കുറച്ചെടുത്ത് ക്രോഡീകരിച്ച് സ്വന്തംനിരീക്ഷണങ്ങളോടൊപ്പം ചേർത്ത് 36 വോള്യങ്ങളുള്ള ഒരു ബൃഹത് ഗ്രന്ഥം അദ്ദേഹം രചിച്ചു. അക്കാലത്ത് റോമിൽ ലഭ്യമായിരുന്ന മുഴുവൻ ശാസ്ത്രവിജ്ഞാനവും സാങ്കേതിക വിദ്യകളെ സംബന്ധിച്ച വിവരങ്ങളും അതിൽ അദ്ദേഹം ഉൾപ്പെടുത്തി.

ക്രിസ്തുവർഷം 77ലാണ് ഹിസ്റ്റോറിയാ നാച്വറലിസിന്റെ രചന പൂർത്തിയായത്. രണ്ടു വർഷത്തിനകം പ്ലിനി മരിക്കുകയും ചെയ്തു. വെസൂവിയസ് അഗ്നിപർവതം പൊട്ടിത്തെറിച്ചപ്പോൾ ആ പ്രതിഭാസം നേരിൽ കാണാനും അപകടത്തിൽ പെട്ട ഗ്രാമവാസികളെ സഹായിക്കാനുമുള്ള ശ്രമത്തിൽ അവിടെ ഓടിയെത്തിയ പ്ലിനി അഗ്നിപർവതം വമിച്ച വാതകം ശ്വസിച്ചു ശ്വാസം മുട്ടി മരിക്കുകയായിരുന്നു.

## അവലംബം

## കുറിപ്പുകൾ
 
## അധിക വായനയ്ക്ക്
* 
* 
* 
* Roy K. Gibson and Ruth Morello (ed.), *Pliny the Elder: Themes and Contexts* (Leiden, Brill, 2011) (Mnemosyne supplements. Monographs on Greek and Roman Language and Literature, 329).
* 
*
* 
* 
* 
;കടപ്പാട്
*ഈ ലേഖനത്തിൽ വിക്കി ഗ്രന്ഥശാലയിൽ സ്വതന്ത്ര ലൈസൻസിൽ ചേർത്തിരിക്കുന്ന കെ. പാപ്പൂട്ടിയുടെ ജ്യോതിഷവും ജ്യോതിശാസ്ത്രവും എന്ന ഗ്രന്ഥത്തിലെ ഉള്ളടക്കം ഉപയോഗിക്കുന്നുണ്ട്.

## പുറം കണ്ണികൾ

*Online Galleries, History of Science Collections, University of Oklahoma Libraries  High resolution images of works by Pliny the Elder in .jpg and .tiff format.

### പ്രാഥമിക സ്രോതസ്സുകൾ
* 
* 
* 
* 

### ദ്വിതീയ സ്രോതസ്സുകൾ
* 
* 
*
കാട്ടുപടവലം

പടവലങ്ങളിൽ വച്ച് ഔഷധരൂപേണ ഉപയോഗിക്കുവാൻ ഏറ്റവും യോജിച്ചതാണ്‌ ** കാട്ടുപടവലം** അഥവാ **കയ്പൻ പടവലം**.   കേരളത്തിലെ വനപ്രദേശങ്ങളിലും ബംഗാൾ സംസ്ഥാനത്തിലുമാണ് കാട്ടുപടവലം കൂടുതലായി കാണുന്നത്. ബംഗാളിയിൽ ഇത് പൊട്ടൊൽ എന്ന പേരിൽ അറിയപ്പെടുന്നു. ഇതിന്റെ പച്ചക്കായ ഭക്ഷണമായി ഉപയോഗിക്കുന്നു.  അന്നജം, ജീവകം എ, ജീവകം സി കൂടാതെ മഗ്നീഷ്യം,  പൊട്ടാസ്യം, ചെമ്പ്, ഗന്ധകം, ക്ലോറിൻ തുടങ്ങിയ ധാതുക്കളും ചെറിയ അളവിൽ കാട്ടുപടവലത്തിൽ കാണുന്നു.

## ഇതര ഭാഷകളിലെ നാമം
thumb|250px|left| കാട്ടുപടവലത്തിന്റെ പൂവ്
* സംസ്കൃതം : പടോല, തിക്താ, രാജിഫല
* തെലുങ്ക്: കുംബുപടല
* തമിഴ് : കാട്ടുപേപ്പൂടാൻ
* ബംഗാളി: പടോല
* ഹിന്ദി : പരവൽ

## രൂപവിവരണം
thumb|250px|right
ഉയരത്തിലേക്ക് പടരുന്ന മൃദുലതാസസ്യമാണ്. രൂപത്തിൽ കോവയ്ക്കായോട് സാദൃശ്യമുണ്ട്. ഇലകൾ സാധാരണ പടവകത്തേക്കാൾ ചെറുതാണ്. പച്ചയിൽ വെള്ള വരകൾ കായുടെ പ്രത്യേകതയാണ്. ഇത് അധികം നീളത്തിൽ വളരാറില്ല. കായ്കൾ 9 സെന്റീമീറ്റർ വരെ നീളത്തിൽ വളരുന്നു. ആൺചെടിയും പെൺചെടിയും പ്രത്യേകമായുണ്ട്. കായ്കൾക്ക് കയ്പ്പുണ്ടെങ്കിലും ഭക്ഷ്യയോഗ്യമാണ്. പൂക്കൾക്ക് വെളുത്ത നിറമാണ്.

## രസാദി ഗുണങ്ങൾ
*രസം:തിക്തം
*ഗുണം:ലഘു, സ്നിഗ്ധം
*വീര്യം:ഉഷ്ണം
*വിപാകം:കടു

## ഔഷധയോഗ്യ ഭാഗം
വേര്, തണ്ട്, ഇല, പൂവ്, കായ്

## ഔഷധ ഗുണങ്ങൾ
thumb|250px|left|കാട്ടുപടവലം, ഛേദം
* കായ പിഴിഞ്ഞ നീര് വിരേചന ഔഷധമായി ഉപയോഗിക്കാം.
* വള്ളി കൊണ്ടുള്ള കഷായം ശ്വാസകോശത്തിലെ കഫം ചുമപ്പിച്ച് കളയുവാൻ സഹായിക്കുന്നു. (Expectorant)
* കുഷ്ഠരോഗ, മസൂരി ചികിത്സയിൽ കാട്ടുപടവലം ഉത്തമ ഔഷധമായി ഗണിച്ചിരുന്നു.

വേർ, ഇല, തണ്ട്, പൂവ്, കായ് എന്നിവ കാട്ടുപടവലത്തിൻറെ ഔഷധയോഗ്യഭാഗങ്ങളാൺ.

## അവലംബം


വർഗ്ഗം:ഔഷധസസ്യങ്ങൾ
വർഗ്ഗം:കുക്കുർബിറ്റേസീ
വർഗ്ഗം:കേരളത്തിലെ സസ്യജാലം
ടോളമി

ഗണിതശാസ്ത്രജ്ഞൻ, ജ്യോതിശാസ്ത്രജ്ഞൻ, ഭൗമശാസ്ത്രജ്ഞൻ, ജ്യോതിഷി എന്നീ നിലകളിൽ പ്രശസ്തനായ ഗ്രീക്ക് പണ്ഡിതനാണ്‌ **ടോളമി** (83–c.168). ശരിയായ പേര്‌ **ക്ലോഡിയസ് ടോളമേയസ്**. ഇദ്ദേഹത്തിന്റേതായി ഒരു കവിതാ സമാഹാരവും പ്രസിദ്ധീകരിച്ചിട്ടുണ്ട്. ഈജിപ്റ്റിലെ റോമൻ പ്രവിശ്യയായിരുന്ന അലക്സാൻഡ്രിയയിലായിരുന്നു ടോളമി ജീവിച്ചിരുന്നത്. ഗ്രീക്ക് ഭാഷയിലായിരുന്നു അദ്ദേഹം തന്റെ രചനകൾ നിർവ്വഹിച്ചിരുന്നത്. ഭൂമിയുടെ ചുറ്റും സൂര്യനുൾപ്പടെയുള്ള ഗ്രഹങ്ങൾ ചുറ്റിത്തിരിയുകയാണ്‌ എന്നായിരുന്നു ടോളമിയുടെ സിദ്ധാന്തം. ഭാരതത്തിലേക്ക് യാത്രനടത്തിയ ആദ്യത്തെ വിദേശസഞ്ചാരികളിലൊരാളാണ്‌ ടോളമി..

## ജീവിത രേഖ
ക്രി.വ. 95-നും 162 നും ഇടക്കാണ്‌ ടോളമിയുടെ ജീവിതകാലം. വ്യക്തമായി എന്നാണ്‌ അദ്ദേഹം ജനിച്ചതെന്ന് രേഖകൾ ഇല്ല. ഈജിപ്തിലെ അലക്സാണ്ഡ്രിയയിൽ 40 വർഷത്തോളം അദ്ദേഹം ജീവിച്ചിരുന്നതായി രേഖകൾ ഉണ്ട്. അലക്സാൻഡ്രിയാ നിരീക്ഷണ നിലയത്തിലെ ജ്യോതിശ്ശാസ്ത്രജ്ഞരിൽ ഒടുവിലത്തെ ആളും റോമൻ കാലഘട്ടത്തിലെ ഏറ്റവും പ്രമുഖനും ആയിരുന്നു. നൈൽ അഴിമുഖത്തിനടുത്ത് പെലൂസ്യം എന്ന സ്ഥലത്താണ് ജനനം. ഹിപ്പാർക്കസ്സിന്റെ നക്ഷത്രമാപ്പൂം ഗ്രീക്കു ഗണിത-ജ്യോതിശ്ശാസ്ത്ര ഗ്രന്ഥങ്ങളും അദ്ദേഹം കുട്ടിക്കാലത്തേ ഹൃദിസ്ഥമാക്കി. 'ഭൂമിക്കു ചുറ്റും' ഗ്രഹങ്ങൾക്കു വൃത്തപഥം നൽകാനായി ജോമട്രി കൊണ്ട് ടോളമി സ്യഷ്ടിച്ച ജാലവിദ്യ അത്ഭുതകരമാണ്. കോപ്പർ നിക്കസിന്റെ കാലം വരെ യൂറോപ്പിൽ ടോളമിയെ ചോദ്യം ചെയ്യാൻ ആരും ഉണ്ടായില്ല. ഫലഭാഗ്യ ജ്യോതിഷത്തിലും ടോളമി ആചാര്യനായാണ് പരിഗണിക്കപ്പെടുന്നത്. നക്ഷത്രങ്ങൾക്ക് അറബി നാമങ്ങൾ വന്നു ചേർ‌ന്നതിൽ പ്രധാന പങ്ക് ടോളമിക്കാണ് അദ്ദേഹത്തിന്റെ പ്രശസ്ത ജ്യോതിശ്ശാസ്ത്ര ഗ്രന്ഥമാണ് ടെട്രാബിബ്ലോസ്ക്വാ ഡ്രിപാർടിറ്റം.  

## അവലംബം

## കുറിപ്പുകൾ
 

വർഗ്ഗം:പുരാതന ഗ്രീക്ക് ഗണിതശാസ്ത്രജ്ഞർ
വർഗ്ഗം:പുരാതന ഗ്രീക്ക് വാനനിരീക്ഷകർ
കുന്നി

lright|thumb| കുന്നി, (''Abrus precatorius'' from Koehler's ''Medicinal-Plants'')
ഉയരത്തിൽ പടർന്നുവളരുന്ന വള്ളിച്ചെടിയാണ് **കുന്നി**. ഇതിന്റെ തണ്ടുകൾ നേർത്തതും ബലം ഉള്ളവയുമാണ്‌. ഇവയ്ക്ക് വിഷാംശവുമുണ്ട്. വിത്തിനും വേരിനും ഇലകൾക്കും ഔഷധമൂല്യമുള്ള ഈ ചെടി  വിത്തുകളുടെ നിറം അനുസരിച്ചു് ചുവപ്പ്, വെള്ള, കറുപ്പ് എന്നിങ്ങനെ മൂന്ന് തരമുണ്ട്. വേരിനും ഇലയ്ക്കും മധുരരസവുമുണ്ട്.

## കുന്നിമണി
കുന്നിച്ചെടിയുടെ വിത്തിനെ കുന്നിമണി എന്ന് വിളിക്കുന്നു. ചുവപ്പിൽ കറുത്ത പൊട്ടോടുകൂടിയോ വെളുപ്പിൽ കറുത്ത പൊട്ടോടു കൂടിയോ  അര സെന്റീമീറ്ററോളം വ്യാസമുള്ള വിത്തുകൾ ഉരുണ്ടിട്ടാണ്. കുന്നിമണിയിൽ അബ്രിൻ(abrin) എന്നു പേരുള്ള ഒരു വിഷം അടങ്ങിയിരിക്കുന്നു. ചിലയിനം മുട്ടു വാദ്യങ്ങൾ ഉണ്ടാക്കാനും ഗുടികകളായും ഇവ ഉപയോഗിക്കറുണ്ട്.
150px|right|thumb|കുന്നിമണി

## ശുദ്ധി
കുന്നിയുടെ വേരിലും വിത്തിലും ഉഗ്രവിഷമുണ്ട്. അബ്രിൻ, ഗ്ലൊബുലിൻ, ആൽബുമോസ് എന്നിവയാണ് ഇതിലെ വിഷത്തിനു കാരണം. കുന്നിക്കുരു ഒരു മണിക്കൂർ പശുവിൻ പാലിലിട്ടു വച്ച് തോടുകളഞ്ഞശേഷം ചൂടുവെള്ളത്തിൽ കഴുകിയെടുത്താൽ ശുദ്ധിയാകം. മൂന്നു മണിക്കൂർ നേരം കാടി വെള്ളത്തിൽ പുഴുങ്ങിയാലും മതി.

## ഔഷധഗുണം
പനി, ചർമ്മരോഗങ്ങൾ, നീരു് എന്നിവയ്ക്ക് മരുന്നാണ്.
## രസാദി ഗുണങ്ങൾ
രസം			:തിക്തം, കഷായം

ഗുണം		:ലഘു, രൂക്ഷം, ഗുരു, തീക്ഷ്ണം

വീര്യം			:ഉഷ്ണം

വിപാകം		:കടു

## ഔഷധയോഗ്യ ഭാഗം
വേര്, ഇല, വിത്ത്

## അവലംബം

## ചിത്രശാല

image: Abrus precatorius 75.jpg | കുന്നിയുടെ ഇലകൾ
File:IndianLicorice 7899.JPG|കുന്നിക്കുരു


വർഗ്ഗം:ഔഷധസസ്യങ്ങൾ
വർഗ്ഗം:Fabaceae കുടുംബത്തിൽ ഉൾപ്പെടുന്ന സസ്യങ്ങൾ
വർഗ്ഗം:വിഷസസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:പാൻട്രോപ്പിക്കൽ സസ്യങ്ങൾ
വർഗ്ഗം:ഓസ്ട്രേലിയയിലെ സസ്യങ്ങൾ
വർഗ്ഗം:ചൈനയിലെ സസ്യജാലം
വർഗ്ഗം:കേരളത്തിലെ സസ്യജാലം
കൃഷ്ണ നദി

[thumb|290px|കൃഷ്ണ നദി [Vijayawada|വിജയവാഡയിൽ 2007 ൽ]]

**കൃഷ്ണവേണി** എന്ന് അപരനാമത്താൽ അറിയപ്പെടുന്ന **കൃഷ്ണ നദി** (മറാത്തി: कृष्णा नदी, കന്നഡ: ಕೃಷ್ಣಾ ನದಿ, തെലുഗു: కృష్ణా నది) ഇന്ത്യയിലെ നീളം കൂടിയ നദികളിൽ പ്രധാനമാണ്‌. ഈ നദിയുടെ തീരങ്ങൾ  ഇന്ത്യയിലെ  നദീതടങ്ങളിൽ നാലാം സ്ഥാനത്ത് സ്ഥിതിചെയ്യുന്നു. ഗോദാവരി നദി കഴിഞ്ഞാൽ തെക്കേ ഇന്ത്യയിലെ ഏറ്റവും വലിയ നദിയാണിത്. ഗംഗയും ഗോദാവരിയും കഴിഞ്ഞാൽ ഇന്ത്യയിലെ ഏറ്റവും നീളം കൂടിയ നദിയും. മഹാരാഷ്ട്രയിലെ മഹാബലേശ്വർ എന്ന സ്ഥലത്തിന്‌ വടക്കായി പശ്ചിമഘട്ടത്തിൽ ഉത്ഭവിച്ചതാണ്‌. അറബിക്കടലിൽ നിന്നും 64 കിലോ മീറ്റർ ദൂരം മാത്രമേയുള്ളൂ  ഉത്ഭവസ്ഥാനത്തിന്‌ എങ്കിലും 1300 കിലോമീറ്ററോളം ദൂരം സഞ്ചരിച്ച് ബംഗാൾ ഉൾ‍ക്കടലിലാണ് കൃഷ്ണാനദി പതിക്കുന്നത്.

## കടന്നുപോകുന്ന സംസ്ഥാനങ്ങൾ
മഹാരാഷ്ട്ര, കർണ്ണാടക, തെലംഗാണ എന്നീ സംസ്ഥാനങ്ങളിലൂടെ സഞ്ചരിച്ച് ആന്ധ്രാപ്രദേശിൽ വിജയവാഡയ്ക്കടുത്തുവച്ച്  ബംഗാൾ ഉൾക്കടലിൽ ചേരുന്നു. ഈ മൂന്ന് സംസ്ഥാനങ്ങളിലുമായി 1440 കിലോമീറ്റർ വിസ്തൃതിയുള്ള നദീതടം സ്ഥിതിചെയ്യുന്നു. ഈ നദിയുടെ വലത് തീരങ്ങളിൽ കൊയ്ന, വസ്ന, പഞ്ചാഗ്ന, ധുദ്ഗന, ഘടപ്രഭ, മാലപ്രഭ, തുംഗഭദ്ര എന്നീ നദികൾ ചേരുന്നു. അത്പോലെ യാർല, മുസി, മനേറൂ, ഭീമ എന്നീ നദികൾ കൃഷ്ണയുടെ ഇടത് തീരത്തിലും ചേരുന്നു, തുംഗഭദ്രയും ഭീമയുമാണ് കൃഷ്ണയുടെ ഏറ്റവും വലിയ പോഷകനദികൾ. ദ്വാദശ ജ്യോതിർലിംഗങ്ങളിലൊന്നായ ശ്രീശൈലം, പ്രാചീന ബുദ്ധമതകേന്ദ്രമായ നാഗാർജുനകൊണ്ട എന്നിവ ഈ നദിയുടെ തീരത്താണ്. അലമാട്ടി, നാഗാർജുനസാഗർ അണക്കെട്ടുകൾ പണിതിട്ടുള്ളത് ഈ നദിയ്ക്ക് കുറുകെയാണ്. വിജയവാഡയാണ് നദീതീരത്തുള്ള ഏറ്റവും വലിയ നഗരം.

## [https://www.gktoday.in/gk/krishna-river/ പോഷകനദികൾ]

### ദൂതഗംഗ
മഹാരാഷ്ട്രയിലെ സിന്ധുദുർഗ്ഗിൽ നിന്ന് ഉത്ഭവിച്ച് കർണാടകയിലെ കോലാപ്പൂർ,ബെൽഗാം ജില്ലകളിലൂടെ ഒഴുകി കൃഷ്ണയിൽ എത്തുന്നു.

### പഞ്ചഗംഗ
മഹാരാഷ്ട്രയിൽ വെച്ച് കൃഷ്ണയുമായി ചേരുന്നു.

### കൊയ്നാ നദി
മഹാരാഷ്ട്രയുടെ ജീവനാടി എന്നറിയപ്പെടുന്നു.മഹാരാഷ്ട്രയിലെ സതാരാ ജില്ലയിൽ നിന്ന് ഉത്ഭവിച്ച്മഹാരാഷ്ട്ര-കർണാടക അതിർത്തിയിൽ വച്ച് കൃഷ്ണയുമായി ചേരുന്നു.

### ഭീമ
861 കിലോമീറ്റർ നീളമുള്ള ഈ നദി വടക്കുകിഴക്കു ദിശയിൽ ഒഴുകി കൃഷ്ണയുമായി കൂടിച്ചേരുന്നു.

### മുസി
കൃഷ്ണയുടെ പ്രധാന പോഷകനദി.ഇതിന്റെ തീരത്താണു ഹൈദരാബാദ് നഗരം സ്ഥിതി ചെയ്യുന്നത്.

### മാലപ്രഭ
ബാഗാൽകോട്ട് ജില്ലയിൽ വെച്ച് കൃഷ്ണയുമായി ചേരുന്നു.

### തുംഗഭദ്ര
തുംഗ, ഭദ്ര എന്നീ രണ്ടു നദികളായി ഉത്ഭവിച്ച് ഒരുമിച്ച് കിഴക്കോട്ടൊഴുകി ആന്ധ്രാപ്രദേശിൽ വച്ച് കൃഷ്ണയുമായി ചേരുന്നു.

### മറ്റു പോഷക നദികൾ
വെന്നാ നദി,ഉർമോദി,മണ്ട്,കലിഗംഗ,വർണ,ഗടപ്രഭ തുടങ്ങിയവയാണു മറ്റു പോഷക നദികൾ.

നടുവിൽ|ലഘുചിത്രം|358x358ബിന്ദു|കൃഷ്ണയും പോഷകനദികളും

## അവലംബം

## പുറത്തേക്കുള്ള കണ്ണികൾ
* River Krishna 
* About River Krishna 
* Map of River Krishna
*കൃഷ്ണ നദി

## അവലംബം


വർഗ്ഗം:ഇന്ത്യയിലെ നദികൾ
വർഗ്ഗം:മഹാരാഷ്ട്രയിലെ നദികൾ
വർഗ്ഗം:കർണ്ണാടകത്തിലെ നദികൾ
വർഗ്ഗം:ആന്ധ്രാപ്രദേശിലെ നദികൾ‎
വർഗ്ഗം:പൂർവ്വഘട്ടത്തിലെ പ്രധാന നദികൾ
വർഗ്ഗം:കൃഷ്ണ നദി
വർഗ്ഗം:പശ്ചിമഘട്ടത്തിൽ നിന്ന് ഉത്ഭവിക്കുന്ന നദികൾ
വർഗ്ഗം:പുരാതന ഇന്ത്യയിലെ നദികൾ
പോലീസ്

സമൂഹത്തിൽ ക്രമസമാധാനപാലനവും നിയമപരിപാലനവും നീതി നിർ‌വഹണവും നടത്തേണ്ടതിന്റെ ചുമതല നിക്ഷിപ്തമായിരിക്കുന്ന ഭരണസം‌വിധാനത്തിന്റെ വിഭാഗമാണ്‌ **പോലീസ്**. മിക്ക രാജ്യങ്ങളിലും സംസ്ഥാന ഭരണസം‌വിധാനത്തിന്റെ കീഴിൽ വരുന്ന ഈ വകുപ്പ്, വ്യക്തമായ കീഴവഴക്കങ്ങളോടും, അധികാരപരിധികളോടും കൂടി പ്രവർത്തിക്കുന്നു. ജനങ്ങളുടെ ജീവനും സ്വത്തിനും സം‌രക്ഷണം നൽകുക വഴി സ്വൈരജീവിതം ഉറപ്പാക്കുന്നത് പോലീസിന്റെ ചുമതലയാണ്‌. ഗ്രീക്കു ഭാഷയിലെ നഗരം എന്നർത്ഥം വരുന്ന *പോളിസ് *(πόλις) എന്ന വാക്കിൽ നിന്നും ഉരുത്തിരിഞ്ഞ *പോലിഷ്യാ* (സിവിൽ അഡ്മിനിസ്റ്റ്റേഷൻ) എന്ന ലാറ്റിൻ പദത്തിൽ നിന്നുമാണ്‌ ഫ്രഞ്ച് ഭാഷ വഴി പോലീസ് എന്ന വാക്കുണ്ടായത് 
. 

ആദ്യ പോലീസ് സേനയുടെ രൂപവത്കരണം 1667-ൽ ഫ്രാൻസിലെ രാജാവായ  ലൂയി പതിന്നാലാമന്റെ  കാലത്തായിരുന്നുവെങ്കിലും ഇന്നത്തെ നിലയ്ക്കുള്ള സേനാരൂപവത്കരണം 1800കളിൽ സ്ഥാപിതമായ ലണ്ടൻ മറൈൻ പോലീസ്, ഗ്ലാസ്ഗോ പോലീസ്, ഫ്രാൻസിലെ  നെപ്പോളിയന്റെ പോലീസ് സം‌വിധാനം എന്നിവയോട് കൂടിയാണ് ഉണ്ടായത്.

## ഇതും കാണുക
* കേരള പോലീസ്
## അവലംബം


വർഗ്ഗം:പോലീസ്
കുരങ്ങുമഞ്ഞൾ

ദക്ഷിണ ഇന്ത്യയിലെ നനവുള്ള ഇലപൊഴിയും കാടുകളിൽ അങ്ങിങ്ങായി കണ്ടുവരുന്ന ഒരു ചെറുമരമാണ് **കുരങ്ങുമഞ്ഞൾ**. മദ്ധ്യ അമേരിക്കയിൽ നിന്നാണ് ഇതിവിടെ എത്തിയിട്ടുള്ളത് എന്നു കരുതപ്പെടുന്നു.  **കുപ്പമഞ്ഞൾ**, **കുരങ്ങൻ കായ,  കുരങ്ങ് മൈലാഞ്ചി** എന്നും കേരളത്തിലെ ചില പ്രദേശങ്ങളിൽ ഇവ  **കുങ്കുമം**, **കുങ്കുമപ്പൂമരം** എന്നും അറിയപ്പെടുന്നു. 20 അടി വരെ ഉയരത്തിൽ വളരുന്ന ഈ ചെടി 50 വർഷത്തോളം നിലനിൽക്കും.

## രൂപവിവരണം

ഏകാന്തര പത്രവിന്യാസമാണ്. അനുപർണങ്ങൾ ചെറുതാണ്.  ഇല ഞെരടിയാൽ ദുർഗന്ധം അനുഭവപ്പെടും.  മൂന്നു വർഷം പ്രായമായാൽ കുപ്പമഞ്ഞൾ പൂവിടാൻ തുടങ്ങും.  പൂവ് കുലകളായിട്ടായിരിക്കും.  ഡിസംബർ ജനുവരി മാസങ്ങളാണ് പൂക്കാലം.

രണ്ടുതരം പൂക്കൾ ഉണ്ടാകുന്നയിനം കുപ്പമഞ്ഞൾ മരങ്ങൾ കണ്ടുവരുന്നു.  ഒന്നിൽ വെള്ളപൂക്കളും മറ്റതിൽ ഇളം ചുവപ്പുപൂക്കളും.  വെള്ളപൂക്കൾ ഉണ്ടാകുന്ന മരത്തിൽ പച്ചനിറത്തിലുള്ള കായ്കളും മറ്റതിൽ കടുംചുവപ്പു കായ്കളുമാണ് ഉണ്ടാകുന്നത്.  അഞ്ചു സെന്റീമീറ്ററോളം വ്യാസമുള്ള പുഷ്പങ്ങൾക്ക് അഞ്ചുവീതം ബാഹ്യദളങ്ങളും ദളങ്ങളും ഉണ്ട്.  പൂക്കൾ ദ്വിലിംഗികൾ ആണ്.  അണ്ഡാശയത്തിന് ഒരറമാത്രമേയുള്ളു. ഡിസമ്പറിൽ കായ് വിളഞ്ഞുതുടങ്ങും.  കായിൽ ചെറുമുള്ളുകൾ ധാരാളമായി കാണുന്നു.

## പുനരുത്പ്പാദനം

വിത്തുകൾ പാകിയും കമ്പുമുറിച്ചുനട്ടും പുനരുത്പ്പാദനം നടത്താം.  മിതമായ മഴയും ഫലപുഷ്ടിയുള്ള മണ്ണും വളർച്ചക്കാവശ്യമാണ്.

## രസാദി ഗുണങ്ങൾ
രസം			:തിക്തം, കടു

ഗുണം		:ലഘു, സ്നിഗ്ധം

വീര്യം			:ഉഷ്ണം

വിപാകം		:കടു

## ഔഷധയോഗ്യ ഭാഗം
പൂവിന്റേയും ഇലയുടേയും പുറത്തുള്ള പൊടി, കുരു, എണ്ണ, ഇല, ഫലം

## ഉപയോഗം

കായുടെ തൊണ്ടിൽ നിന്നുത്പാദിപ്പിക്കുന്ന ചായം (അർന്നട്ടോ അഥവാ ഓർലിയൻ ചായം) ഭക്ഷ്യപദാർഥങ്ങൾക്ക് നിറം കൊടുക്കാൻ ഉപയോഗിക്കുന്നു.  പരുത്തിതുണികൾക്ക് ചായം പിടിപ്പിക്കാൻ മുൻകാലങ്ങളിൽ ഇത് ഉപയോഗിച്ചിരുന്നു.  ഈ ചായത്തിലെ പ്രധാനഘടകം ബിക്സിൻ (C25H36O4) ആണ്.

## ചിത്രശാല

File:Bixa.jpg|പുഷ്പം
File:Achiote_-_കുങ്കുമം_01.JPG|കുങ്കുമമരം തളിർത്തുവരുന്നു
Image:Bixa_orellana_fruit.jpg|കുരങ്ങുമഞ്ഞൾ, ഫലം
ചിത്രം:Bixa orellana.JPG|പൂവ്
Image:Urucum (bixa orellana) seeds.jpg|നെടുകെ പിളർന്ന ഫലം
Image:Bixa orellana seeds.jpg
File:Bixa orellana MHNT.BOT.2009.13.33.jpg|Bixa orellana - Museum specimen


## അവലംബം


## പുറത്തേക്കുള്ള കണ്ണികൾ

*http://www.virtualherbarium.org/gl/bixa/bixaorellana.htm
*http://www.tropilab.com/bixa-ore.html
*http://www.google.co.in/search?q=Bixa+orellana&hl=en&client=firefox-a&hs=giq&rls=org.mozilla:en-US:official&prmd=ivnsob&tbm=isch&tbo=u&source=univ&sa=X&ei=IZBkTq-nJILnrAfWp_X5CQ&ved=0CC0QsAQ&biw=1024&bih=574 Images for Bixa orellana

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ആനക്കുറുന്തോട്ടി

കേരളത്തിൽ സാധാരണയായി കാണുന്ന ഔഷധഗുണമുള്ള ഒരു സസ്യമാണ് **ആനക്കുറുന്തോട്ടി**. 

## ഔഷധഗുണം
വാതത്തിനു വളരെ ഫലവത്തായൊരു മരുന്നാണ് ആനക്കുറുന്തോട്ടി. വാതരോഗത്തിനുള്ള എല്ലാ അരിഷ്ടത്തിലും, കഷായത്തിലും കുറുന്തോട്ടി ചേരുവയുണ്ട്.  ഹൃദ്രോഗം, ചതവ്, മർമ്മ ചികിത്സ എന്നിവക്കും കുറുന്തോട്ടി ചേർത്ത കഷായവും അരിഷ്ടവുമാണ് കഴിക്കുന്നത്. ഇല താളിയായി ഉപയോഗിക്കാം. വേര് കഷായം വെച്ചും കഴിക്കാം.  കാൽപുകച്ചിലിനും തലവേദനക്കും കുറുന്തോട്ടി വേര് ഇട്ടു തിളപ്പിച്ച വെള്ളത്തിൽ‍ ധാര കോരുന്നത് ഫലപ്രദമാണ്.
വാതരോഗശമനത്തിനും ഹൃദയസ്പന്ദനം ത്വരിതപ്പെടുത്തുന്നതിനും കുറുംന്തോട്ടി നല്ലതാണ്.
ക്ഷീരബല, ധന്വന്തരം, ബലാതൈലം, ബലാരിഷ്ടം എന്നിവയിലെ ഒരു ഘടകമാണ്.ബലാഗുളുച്യാദി എണ്ണ, ബലാശ്വഗന്ധാദി എണ്ണ, കാർപ്പസാസ്ഥ്യാദി തൈലം, പ്രഭഞനം കുഴമ്പ് എന്നിവയിലും കുറുന്തോട്ടി ചേർക്കുന്നു.

## ചിത്രശാല


File:Sida_Rhombifolia_-_കുറുന്തോട്ടി_01.JPG|കുറുന്തോട്ടി സസ്യം
File:Sida_Rhombifolia_-_കുറുന്തോട്ടി_02.JPG|കുറുന്തോട്ടിയുടെ വേര്



## അവലംബം

## പുറംകണ്ണികൾ
* Jepson Manual Treatment
* USDA Plants Profile
* Virginia Tech Weed Identification Guide 
* Photo gallery

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:അധിനിവേശസസ്യങ്ങൾ
വർഗ്ഗം:കളകൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:മാൽവേസീ
വർഗ്ഗം:സിഡ
വർഗ്ഗം:കേരളത്തിലെ സസ്യജാലം
കൊഴിഞ്ഞിൽ

ഉഷ്ണമേഖലയിൽ കണ്ടുവരുന്ന ഒരു സസ്യമാണ് **കൊഴിഞ്ഞിൽ** ഇവ സാവധാനം വളരുന്ന സ്വഭാവമുള്ളവയാണ്. ഈ  ചെടി ഹവായി ദ്വീപ് വാസികൾ മത്സ്യ ബന്ധനത്തിന് ഉപയോഗിക്കുന്നു. ഔഷധ ഗുണങ്ങൾ കൂടാതെ ഈ ചെടിയുടെ ഇലകളിലും കായ്കളിലും റ്റെഫ്രോസിൻ എന്ന ആൽക്കല്ലോയിഡ് മത്സ്യങ്ങളുടെ പേശികളെ തളർത്തുന്നു, എന്നാൽ സസ്തനികൾക്കും ഉഭയജീവികൾക്കും ഇവ ബാധകമല്ല. തെങ്ങ് പോലെയുള്ള വിളകളുടെ ഇടയിൽ വളത്തിന്റെ ആവശ്യത്തിനായി ഇവ വെച്ചുപിടിപ്പിക്കാറുണ്ട്.

## രസാദി ഗുണങ്ങൾ
രസം			:തിക്തം, കഷായം

ഗുണം		:ലഘു, രൂക്ഷം

വീര്യം			:ഉഷ്ണം

വിപാകം		:കടു

## ഔഷധയോഗ്യ ഭാഗം
ഇല, വിത്ത്, സമൂലം 
## കണ്ണികൾ
*http://www.karshikakeralam.gov.in/html/keralakarshakan/september/sep04_70a.html 

## അവലംബം

## ചിത്രശാല

image: Kozhinjil_with seed.jpg


വർഗ്ഗം:Fabaceae കുടുംബത്തിൽ ഉൾപ്പെടുന്ന സസ്യങ്ങൾ
വർഗ്ഗം:വിഷസസ്യങ്ങൾ
വർഗ്ഗം:ഹവായിലെ സസ്യജാലങ്ങൾ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ഗ്രാമ്പൂ

.
 
## പേരിനു പിന്നിൽ
ആണി എന്നർത്ഥം വരുന്ന 'ക്ളൗ' (Clou) എന്ന ഫ്രഞ്ചുവാക്കിൽ നിന്നാണു ക്ളോവ് എന്ന ആംഗലേയ നാമം ഇതിന്നു ലഭിച്ചത്.
## ചരിത്രം
പുരാതനകാലം മുതൽക്കേ തന്നെ ഗ്രാമ്പൂ സുഗന്ധദ്രവ്യമായി ഉപയോഗിച്ചിരുന്നു. ക്രിസ്തുവിന്‌ മുൻപുള്ള ദശകങ്ങളിൽ കേരളത്തിൽ നിന്ന് കുരുമുളകിനോടോപ്പം കയറ്റി അയച്ചിരുന്ന സുഗന്ധദ്രവ്യങ്ങളിൽ ഗ്രാമ്പുവും ഉൾപ്പെടുന്നു. പല്ല് വേദനക്ക് ഗ്രാമ്പുവെണ്ണ ഉപയോഗിക്കാമെന്ന് ആയുർ‌വേദഗ്രന്ഥങ്ങളിൽ പരാമർശമുണ്ട്.

## രസാദി ഗുണങ്ങൾ
* രസം			:തിക്തം, കടു
* ഗുണം		:ലഘു, തീക്ഷ്ണം, സ്നിഗ്ധം
* വീര്യം			:ശീതം
* വിപാകം		:കടു

## ഔഷധയോഗ്യ ഭാഗം
പൂമൊട്ട്, ഇല, കായ്, തൊലി, വേര്

## ചിത്രങ്ങൾ
left|thumb|180px|ഉണങ്ങിയ ഗ്രാമ്പൂ മൊട്ട്
thumb|250px|left|ഗ്രാമ്പൂ വിരിഞ്ഞത്


File:Clove_-_ഗ്രാമ്പൂ.JPG|ഗ്രാമ്പൂ
ചിത്രം:ഗ്രാമ്പൂ-ചെടി.JPG|ചെടി
ചിത്രം:ഗ്രാമ്പൂ-ഇല.JPG|ഇല

File:Cloves fresh in hand.JPG|പൂവ്


## അവലംബം

വർഗ്ഗം:ഔഷധസസ്യങ്ങൾ
വർഗ്ഗം:സുഗന്ധവ്യഞ്ജനങ്ങൾ
വർഗ്ഗം:ആയുർവേദത്തിൽ ഉപയോഗിക്കുന്ന സസ്യങ്ങൾ
വർഗ്ഗം:സൈസീജിയം
വർഗ്ഗം:കേരളത്തിലെ സസ്യജാലം
ഫാഹിയാൻ

ലഘുചിത്രം

നാലാം നൂറ്റാണ്ടിൽ ജീവിച്ചിരുന്ന പ്രസിദ്ധനായ ചൈനീസ് സഞ്ചാരിയാണ്‌ **ഫാഹിയാൻ** . ഭാരതത്തേയും ചൈനയേയും കൂട്ടിയിണക്കിയ ആദ്യത്തെ കണ്ണിയായി ഫാഹിയാനെ ചരിത്രകാരന്മാർ കരുതിവരുന്നു. ചൈനയിലെ ബുദ്ധസന്യാസിയയിരുന്ന കുമാരജീവന്റെ ശിഷ്യനായ ഫാഹിയാൻ ബുദ്ധമതതത്വങ്ങൾ അടങ്ങിയ ഗ്രന്ഥങ്ങൾ ശേഖരിക്കാനും ശാക്യമുനി ജീവിച്ചിരുന്ന പുണ്യഭൂമി സന്ദർശിക്കാനുമായാണ്‌ ഇന്ത്യയിലെത്തിയത്. ഗുപ്തസാമ്രാജ്യത്തിന്റെ കാലത്താണ്‌ ഫാഹിയാൻ ഇന്ത്യ സന്ദർശിച്ചത്. ഗുപ്തഭരണത്തെക്കുറിച്ചുള്ള വിവരങ്ങൾ ഇദ്ദേഹത്തിന്റെ കുറിപ്പുകളിൽ നിന്നും ലഭിച്ചിട്ടുണ്ട്.

## ജീവിത രേഖ
ചൈനയിലെ ഇന്നത്തെ ഷാൻഡി പ്രദേശത്ത് ക്രി.വ.374 ലാണ്‌ ഫാഹിയാൻ ജനിച്ചത്. അച്ഛനും അമ്മയും ബുദ്ധമതവിശ്വാസികളായിരുന്നു. ക്രി.വ. 399 ലാണ്‌ ഫാഹിയാൻ ഭാരതത്തിലേക്ക് പുറപ്പെട്ടത്.ഭാരതം സന്തർശിച്ച ആദ്യ ചീന സഞ്ചാരിയാനു ഫാഹിയാൻ (അവലംബം:PSC Bullettin)

### മടക്കയാത്ര
ഫാഹിയാൻ നാട്ടിലേക്കുള്ള തന്റെ മടക്കയാത്ര ബംഗാളിൽ നിന്നുള്ള ഒരു കച്ചവടക്കപ്പലിലാണ് നടത്തിയത്. ആദ്യ രണ്ടു ദിവസത്തെ യാത്രക്കുശേഷം കടൽ പ്രക്ഷുബ്ധമായി. കച്ചവടക്കാർ കപ്പൽ മുങ്ങാതിരിക്കുന്നതിന് കപ്പലിലെ സാമാനങ്ങളെല്ലാം കടലിൽ വലിച്ചെറിയാൻ തുടങ്ങി. തന്റെ വിലപിടിച്ച സാധനങ്ങളെല്ലാം കടലിൽ വലിച്ചെറിഞ്ഞ ഫാ ഹിയാൻ താൻ ശേഖരിച്ച ഗ്രന്ഥങ്ങളും ബുദ്ധപ്രതിമകളും മാത്രം കൈയിൽ സൂക്ഷിച്ചു. 13 ദിവസങ്ങൾക്കു ശേഷമാണ് കൊടുങ്കാറ്റ് ശമിച്ചത്. പുറപ്പെട്ട് 90 ദിവസങ്ങൾക്കു ശേഷമാണ് സംഘം ഇന്തോനേഷ്യയിലെ ജാവയിലെത്തിയത്. അഞ്ചുമാസക്കാലം ജാവയിൽ തങ്ങിയ ഫാ ഹിയാൻ അവിടെ നിന്നും മറ്റൊരു കച്ചവടക്കപ്പലിൽ ചൈനക്കു തിരിച്ചു‌.

## അവലംബം

## കുറിപ്പുകൾ
 
വർഗ്ഗം:ഇന്ത്യയിലെത്തിയ സഞ്ചാരികൾ
സുലൈമാൻ

ഭാരതത്തിലും ചൈനയിലും സഞ്ചരിച്ചിട്ടുമുള്ള പേർഷ്യക്കാരനായ വ്യാപാരിയുമാണ്‌ **സുലൈമാൻ**. 9-ാം നൂറ്റാണ്ടു മുതൽ 15-ാം നൂറ്റാണ്ടുവരെയുള്ള കലഘട്ടത്തിൽ വളരെയധികം മുസ്ലീം സഞ്ചാരികൾ കേരളത്തിൽ വരികയും സഞ്ചാരക്കുറിപ്പുകൾ എഴുതുകയും ചെയ്തിട്ടുണ്ട്. അക്കൂട്ടത്തിൽ പ്രമുഖനാണ്‌ സുലൈമാൻ. 
സ്ഥാണുരവിവർമ്മയുടെ കാലത്താണ്‌ അദ്ദേഹം കേരളത്തിലെത്തിയത്. ക്രി.വ. 851 ലാണ്‌ അദ്ദേഹം യാത്രാവിവരണം പ്രസിദ്ധീകരിച്ചത്. എന്നാൽ അദ്ദേഹം രചിച്ച ഗ്രന്ഥം നഷ്ടപ്പെട്ടുപോവുകയും പിന്നീട് പത്താം ശതകത്തിന്റെ പൂർ‌വ്വാർദ്ധത്തിൽ അബൂസൈദ് അദ്ദേഹത്തിന്റെ വിവരണങ്ങൾ പരിശോധിച്ച് സ്വയം പ്രസിദ്ധീകരിക്കുകയും ചെയ്തതാണ്‌ ഇന്ന് ലഭ്യമായിട്ടുള്ള സുലൈമാന്റെ വിവരണം എന്നറിയപ്പടുന്നത്.  

## അവലംബം

## കുറിപ്പുകൾ
ജീരകം

അംബെല്ലിഫെറേ  സസ്യകുടുംബത്തിൽ പെട്ട ഒരു സപുഷ്പിയാണ് **ജീരകം**. ജീരകത്തിന്റെ ജന്മ ദേശം ഈജിപ്റ്റാണ് എന്ന് കരുതപ്പെടുന്നു. യൂറോപ്പ്, ആഫ്രിക്ക, ചൈന, പശ്ചിമേഷ്യ,  സിസിലി എന്നിവിടങ്ങളിൽ കൃഷി ചെയ്യപ്പെടുന്നു. ഇതിന്റെ ഇലകൾ കനം കുറഞ്ഞതും, കൂർത്തതും നീല കലർന്ന പച്ച നിറമുള്ളതുമാണ്. പൂക്കൾക്ക് വെള്ളയോ ഇളം ചുവപ്പോ നിറമായിരിക്കും. ജീരക അരിക്ക് ചാര നിറം മുതൽ മഞ്ഞ നിറംവരെ കാണാം. തറ നിരപ്പിൽ നിന്ന് 30-35 സെ. മി. ഉയരത്തിൽ ജീരകച്ചെടി വളരുന്നു.

## ഇതര ഭാഷകളിൽ
* ഇംഗ്ലീഷ് - കുമിൻ
* അസാമിയ - ജാനി
* ബംഗാളി - ജീര
* തെലുങ്ക് - ജീലാക്കറ
* തമിഴ് - സീരകം
* കന്നട - ജീറിഗെ
* ഗുജറാത്തി - ജീരു
* ഹിന്ദി - ജീര

thumb|right|232px

## അനുയോജ്യമായ കാലാവസ്ഥ

thumb|right|232px|ജീരക അരികൾ

ജീരകം കൃഷി ചെയ്യാൻ മിതമായ കാലാവസ്ഥയാൺ അനുയോജ്യം. അധികം ചൂടുള്ള കാലാവസ്ഥ ഇതിൻറെ വളർച്ചയ്ക്ക് ഒട്ടും യോജിച്ചതല്ല. മിതമായ കാലാവസ്ഥയുള്ള സമയങ്ങളിൽ ജലസേചനം നടത്തി കൃഷി ചെയ്യാവുന്ന ഒരു വിളയാണിത്. വളപുഷ്ടിയുള്ളതും നല്ല നീർവാർച്ചയുള്ളതും ആയ ഇളക്കമുള്ള മണ്ണാൺ ജീരകകൃഷിക്ക് ഏറ്റവും പറ്റിയത്.

## രസാദി ഗുണങ്ങൾ
* രസം			:കടു, തിക്തം
* ഗുണം		:ലഘു, രൂക്ഷം
* വീര്യം			:ഉഷ്ണം
* വിപാകം		:കടു

## ഔഷധയോഗ്യ ഭാഗം
* വിത്ത് 

### ഔഷധ ഉപയോഗം
പഞ്ചജീരഗുഡം, ജീരകാരിഷ്ടം, ജീരക തൈലം എന്നിവയിലെ ഒരു ചേരുവയാണ്. 

## ഉപയോഗപ്രാധാന്യം

## ചിത്രശാല

Image:perinjeerakam-001.jpg|പെരിംജീരകം
Image:karinjeerakam-001.jpg|കരിംജീരകം
Image:Cumin-spice.jpg|ജീരക അരികൾ മുഴുവനായും, പൊടിച്ചതും
Image:Cumin.JPG|ജീരകം വിൽപ്പനയ്ക്ക്


## പ്രമാണ സൂചി

## ഇതും കാണുക
* പെരുംജീരകം

## അവലംബങ്ങൾ


വിഭാഗം:ഔഷധസസ്യങ്ങൾ
വിഭാഗം:സുഗന്ധവ്യഞ്ജനങ്ങൾ
വർഗ്ഗം:ഏഷ്യയിലെ ഔഷധസസ്യങ്ങൾ
വർഗ്ഗം:കുമിനം
ഇടുപിടി

ഒരു വശം മാത്രം കൊട്ടാവുന്ന ചെറിയൊരു കേരളീയ തുകൽ വാദ്യമാണ് ഇടുപിടി.കിടുപിടി എന്നും പേരുണ്ട്.ഇതുപോലൊരു വാദ്യം തമിഴ്നാട്ടിലും പ്രചാരത്തിലുണ്ട്.

ഏകദേശം അർധഗോളാകൃതിയാണ് ഇടുപിടിക്ക്.തടികൊണ്ടാണ് ഇതിന്റെ കുറ്റി നിർമ്മിക്കുന്നത്.കുറ്റിയുടെ വായ് തുകൽ കൊണ്ട് മൂടി തുകൽവാറ് കൊണ്ട് കെട്ടി മുറുക്കിവയ്ക്കും.

ചില ക്ഷേത്രങ്ങളിൽ നാഗസ്വരത്തിനൊപ്പം ഇടുപിടി ഉപയോഗിക്കാറുണ്ട്.

വർഗ്ഗം:തുകൽ‌വാദ്യങ്ങൾ
ചക്രത്തകര

*സെന്ന ഒബ്റ്റ്യൂസിഫോലിയ* എന്ന ശാസ്ത്രനാമവും *ഓവൽ ലീഫ് ഫീറ്റിഡ് കാസ്സിയ* എന്ന ആംഗലേയ നാമവുമുള്ള **ചക്രത്തകര** അമേരിക്ക, ഏഷ്യ, ആഫ്രിക്ക ഭൂഖണ്ഡങ്ങളിൽ വളരുന്നു. മൂർച്ചയില്ലാത്ത എന്ന് അർത്ഥം വരുന്ന ലാറ്റിൻ വാക്കായ *ഒബ്റ്റുസ്*, ഇല എന്ന് അർത്ഥം വരുന്ന *ഫോലിയ* എന്നീ വാക്കുകളിൽ നിന്നാണ് ഇതിന്റെ ശാസ്ത്രനാമം ഉത്ഭവിച്ചത്. ആയുർവേദത്തിലും ചൈനീസ് ചികിത്സയിലും മലബന്ധത്തിനും, നേത്രരോഗങ്ങളിലും, ത്വക്-രോഗങ്ങളിലും പ്രധാനമായും ഉപയോഗിച്ചു വരുന്നു.

## രസാദി ഗുണങ്ങൾ
രസം   :കടു, മധുരം

ഗുണം  :ലഘു, രൂക്ഷം

വീര്യം   :ഉഷ്ണം

വിപാകം  :കടു

## ഔഷധയോഗ്യ ഭാഗം
വിത്ത്, ഇല, സമൂലം

## ആധുനിക ഔഷധശാസ്ത്രം

തകരയുടെ ഇലകളിൽ നിന്ന്* സെന്നൊസൈഡ് എ,  സെന്നൊസൈഡ് ബി, സെന്നൊസൈഡ് സി, സെന്നൊസൈഡ് ഡി, നാഫ്തലീൻ ഗ്ലൈക്കോസൈഡ്*, എന്നീ *ഗ്ലൈക്കോസൈഡ്* ഘടകങ്ങളും; *കേമ്പ്‌ഫെറിൻ, ഐസോഹംനെറ്റിൻ ഗ്ലൂക്കോസൈഡ്* ഘടകങ്ങളും വേർതിരിച്ചെടുത്തിട്ടുണ്ട്.
ഇതിലടങ്ങിയിട്ടുള്ള *ആന്ത്രാക്വീനോൺ ഗ്ലൂക്കോസൈഡ്* ഘടകങ്ങൾ ആമാശയപേശികളിൽ പ്രവർത്തിക്കുന്നതിന്റെ ഫലമായാണ് മലബന്ധം കുറയുന്നത്.
കുരുവിലടങ്ങിയിട്ടുള്ള പ്രകൃതിദത്ത സ്റ്റീറോയിഡ് β-സീറ്റോസ്റ്റീറോൾ(β-Sitosterol) ത്വക്-രോഗങ്ങൾക്ക് ഉപയോഗിക്കുന്ന കൃതൃമ സ്റ്റീറോയിഡുകൾക്കൊപ്പം തന്നെ ഫലം നൽകുന്നു.

## ആയുർവേദത്തിൽ
[thumb|250px|തകര കുരു([പെന്നി നാണയവുമായി താരതമ്യം)]]  തകര, *എളകജം, എളഗജം, ഏഡഗജം, ചക്രമർദ്ദഃ, പുന്നാട, പത്മാടഃ, ചക്രീ* തുടങ്ങിയ പര്യായങ്ങളിൽ അറിയപ്പെടുന്നു. 
കടു - മധുര രസവും ലഖു രൂക്ഷ വീര്യവും ഉഷ്ണവീര്യവുമുള്ള സസ്യമാണ്‌  . തകരയുടെ ഇലയും,  തൊലിയും, വേരും, കുരുവും ഔഷധമായി ഉപയോഗിക്കുന്നു. ത്വക് രോഗങ്ങൾക്ക് സമൂലമായി  ഉപയോഗിക്കാം.
### പ്രധാന ഉപയോഗങ്ങൾ
* ത്വക് രോഗങ്ങൾ (ചൊറിച്ചിൽ, കുഷ്ഠം)
* മലബന്ധം
* കുട്ടികളിൽ ദന്തോത്ഭവ കാലത്തുള്ള പനി
* പുഴുക്കടി (ring worm)
### മറ്റു തരങ്ങൾ
* വട്ടത്തകര
* പൊന്നാന്തകര

## അവലംബം



Image:Senna‗obtusifolia-01.jpg|ഇലകൾ
Image:Senna‗obtusifolia-02.jpg|തണ്ട്


വർഗ്ഗം:ഔഷധസസ്യങ്ങൾ
വർഗ്ഗം:Fabaceae കുടുംബത്തിൽ ഉൾപ്പെടുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ചുവന്നുള്ളി

അല്ലിയം എന്ന ജനുസ്സിൽപ്പെടുന്ന ഒരു സസ്യമാണ്‌  **ചുവന്നുള്ളി** (Shallot)'. പാചകത്തിനും ഔഷധത്തിനും ഉപയോഗിക്കുന്ന ഒരു സസ്യമായ ഇതിന്റെ കാണ്ഡമാണ് ഉപയോഗിക്കുന്നത്. 

## ഉപയോഗപ്രാധാന്യം
പച്ചക്കറികൾക്കും ഇറച്ചിക്കും രുചി നൽകുന്നതിനും അച്ചാർഉണ്ടാക്കാനും‌ ഉപയോഗിച്ചുവരുന്നു.

thumb|left|തെക്കൻ ഫ്രാൻസിൽ വില്പനയ്ക്ക് വെച്ചിട്ടുള്ള ഒരു തരം ചുവന്നുള്ളി

വർഗ്ഗം:ഉള്ളിവർഗ്ഗങ്ങൾ
മൊളോഷ്യം

കുരുമുളകും വാഴയ്ക്കയും ചേർത്തുണ്ടാക്കുന്ന കൂട്ടാൻ. പഴയ കാലത്ത് കൽചട്ടിയിലായിരുന്നു ഈ കൂട്ടാൻ വച്ചിരുന്നത്. അവിയൽ പോലെ ചാറ് ഉള്ള കൂട്ടാനാണിത്.

## പുറത്തേക്കുള്ള കണ്ണികൾ

* മൊളോഷ്യം കറിവേപ്പില ബ്ലോഗിൽ നിന്നും 

വിഭാഗം:ഭക്ഷണപദാർത്ഥങ്ങൾ
കർപ്പൂരം

30 മീറ്ററോളം വളരുന്ന ഒരു മരമാണ്‌ **കർപ്പൂരം** (ശാസ്ത്രീയനാമം:**Cinnamomum camphora**) തെക്കൻ ജപ്പാൻ, തെക്കുകിഴക്കൻ ചൈന, ഇന്തോചൈന എന്നിവിടങ്ങളിൽ സ്വാഭാവികമായി കാണപ്പെടുന്നു. ഇതിന്റെ തടിയും ഇലകളും വാറ്റിയാണ്‌ സുഗന്ധദ്രവ്യമായ കർപ്പൂരം നിർമ്മിക്കുന്നത്.
പൂജകൾക്ക് ഉപയോഗിക്കുന്നു.
## മറ്റു നാമങ്ങൾ
ഇംഗ്ളീഷ്   : കാംഫർ ലോറൽ ട്രീ.
സംസ്കൃതം : കർപ്പൂരക:, ഹിമവാലുക, ചന്ദ്ര, ധനസാര

## രസാദി ഗുണങ്ങൾ
രസം			:തിക്തം, കടു, മധുരം

ഗുണം		:ലഘു, തീക്ഷ്ണം

വീര്യം			:ശീതം

വിപാകം		:കടു

## ഔഷധയോഗ്യ ഭാഗം
കറ, തൈലം

## ഔഷധ ഗുണം
വാത, കഫ രോഗങ്ങൾ ശമിപ്പിക്കും. ശ്വാസകോശങ്ങൾ, നാഡികൾ, മാംസപേശികൾ ഇവയ്ക്കുണ്ടാകുന്ന വലിഞ്ഞു മുറുക്കം ഇല്ലാതാക്കും. കർപ്പൂരാദി ചൂർണ്ണം ഉണ്ടാക്കാൻ ഉപയോഗിക്കുന്നു.

## അവലംബം


## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:കേരളത്തിലെ സസ്യജാലം
കൽചട്ടി

കല്ല് കൊത്തിയുണ്ടാക്കുന്ന പാത്രം. പഴയ കാലത്ത് ധാരാളമായി അടുക്കളകളിൽ ഉപയോഗിച്ചിരുന്നു. വെള്ളം വറ്റിക്കണ്ട കൂട്ടാൻ കൽച്ചട്ടിയിൽ അടുപ്പത്ത് ചെറു തീയിൽ വച്ചാൽ 'അടിയിൽ പിടിക്കാതെ' സ്വാദിഷ്ഠമായ കൂട്ടാൻ വയ്ക്കാൻ സാധിക്കും.

വിഭാഗം:അടുക്കള ഉപകരണങ്ങൾ
ജ്യോത്സ്‌ന രാധാകൃഷ്ണൻ

മലയാളസിനിമയിലെ പിന്നണിഗായികയാണ്‌ തൃശ്ശൂർ സ്വദേശിനിയായ **ജ്യോത്സ്‌ന രാധാകൃഷ്ണൻ**. രാധാകൃഷ്ണൻ-ഗിരിജ ദമ്പതിമാരുടെ പുത്രിയായ ജ്യോത്സ്‌ന 1986  സെപ്റ്റംബർ 5നാണ് ജനിച്ചത്.  കുവൈറ്റിൽ ജനിച്ച ജ്യോത്‌സ്ന പത്താം ക്ലാസു വരെ അബുദാബിയിലാണ്‌ പഠനം നടത്തിയത്. കേരളത്തിൽ അവസാനവർഷ ഇംഗ്ലീഷ് ബിരുദത്തിനു പഠിച്ചിരുന്ന ജ്യോത്സ്‌ന , 2002-ൽ പ്രണയമണിത്തൂവലെന്ന ചിത്രത്തിനു പിന്നണി പാടിക്കൊണ്ടാണ്‌ മലയാള സിനിമാലോകത്തെത്തിയത്. ബാംഗ്ലൂരിൽ സോഫ്റ്റ്‌വേർ എൻ‌‌ജിനിയറായ എറണാംകുളം സ്വദേശി ശ്രികാന്ത് ഭർത്താവ്. ജ്യോത്സ്നയുടെ വിളിപ്പേര് ചിന്നു എന്നാണ്. 

## സംഗീതസപര്യ
ചെറുപ്പകാലം മുതലേ സംഗീതത്തിൽ താല്പര്യമുണ്ടായിരുന്ന ജ്യോത്സ്‌ന മങ്ങാട് നടേശനിൽ നിന്ന് കർണ്ണാടക സംഗീതവും ഗുരു ദിനേശ് ദേവദാസിൽ നിന്നും ഹിന്ദുസ്ഥാനി സംഗീതവും അഭ്യസിച്ചിരുന്നു. പ്രണയമണിത്തൂവൽ എന്ന ചിത്രത്തിലെ *വളകിലുക്കമെന്ന* ഗാനത്തിൽ പിന്നണി പാടിക്കൊണ്ട് സിനിമാലോകത്തെത്തിയെങ്കിലും *[[നമ്മൾ]]* എന്ന ചിത്രത്തിലെ *എന്തു സുഖമാണീ നിലാവ്* എന്ന ഗാനത്തോടെയാണ്‌ പ്രശസ്തയായത്. മലയാളം, തമിഴ്, തെലുങ്ക് ഭാഷകളിലായി നൂറ്റി മുപ്പതിലേറെ സിനിമകൾക്കു ഇതിനകം പിന്നണി പാടിക്കഴിഞ്ഞ ജ്യോത്സ്‌ന  ഇരുന്നൂറിലധികം ആൽബങ്ങളിലും പാടിയിട്ടുണ്ട്.

സ്വപ്നക്കൂട് എന്ന ചിത്രത്തിലെ *കറുപ്പിനഴക്*, മനസ്സിനക്കരെ എന്നചിത്രത്തിലെ *മെല്ലെയൊന്നു പാടൂ*, പെരുമഴക്കാലം എന്ന ചിത്രത്തിലെ *മെഹറുബാ* എന്നിവ ജ്യോത്‌സ്നയുടെ ശ്രദ്ധേയമായ ഗാനങ്ങളാണ്‌. ക്ലാസ്‌മേറ്റ്സ്, നോട്ട്ബുക്ക്, പോത്തൻ വാവ, ഡോൺ, ജന്മം എന്നീ ചിത്രങ്ങളിലും ജ്യോത്സ്‌ന പാടിയിട്ടുണ്ട്. യൂറോപ്പ്, അമേരിക്ക, സിംഗപ്പൂർ തുടങ്ങിയ സ്ഥലങ്ങളിൽ സംഗീത പരിപാടികൾ അവതരിപ്പിച്ചിട്ടുള്ള ജ്യോത്‌സ്ന, പ്രധാന ടെലിവിഷൻ ചാനലുകളിൽ റിയാലിറ്റി സംഗീത പരിപാടികളിലും പരസ്യത്തിലും പങ്കെടുക്കുന്നുണ്ട്.

## അവലംബം


വർഗ്ഗം:1986-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:സെപ്റ്റംബർ 5-ന് ജനിച്ചവർ
വർഗ്ഗം:മലയാളചലച്ചിത്രപിന്നണിഗായകർ
കുറ്റ്യാട്ടൂർ ഗ്രാമപഞ്ചായത്ത്

കേരളത്തിലെ കണ്ണൂർ ജില്ലയിലെ തളിപ്പറമ്പ് താലൂക്കിലെ ഇരിക്കൂർ ബ്ലോക്കിൽ ഉൾപ്പെടുന്ന ഒരു ഗ്രാമ പഞ്ചായത്താണ്‌ **കുറ്റ്യാട്ടൂർ ഗ്രാമപഞ്ചായത്ത്**. ചെറുവത്തലമെട്ട,ചട്ടുകപ്പാറ തുടങ്ങിയ സ്ഥലങ്ങൾ  ഈ പഞ്ചായത്തിലാണ്‌. മയ്യിൽ ഗ്രാമപഞ്ചായത്ത് ഇതിന്റെ ഒരു അതിരാണ്‌. ഈ ഗ്രാമപഞ്ചായത്തിനു  35.15 ചതുരശ്രകിലോമീറ്റർ വിസ്തീർണ്ണമുണ്ട്.

## പേരിനുപിന്നിൽ
കൊട്ടിയൂർ ശിവക്ഷേത്രത്തിൽ ആദ്യമായി നെയ്യഭിഷേകം ചെയ്യുന്നതിനുള്ള അവകാശം കോട്ടയം തമ്പുരാനിൽ നിന്നു ലഭിച്ചത് കുറ്റിയാട്ടൂരിലെ നാലുനമ്പ്യാർ തറവാട്ടുകാർക്കായിരുന്നു. നാലരകുറ്റി പശുവിൻ നെയ്യാണ് ഇപ്രകാരം അഭിഷേകം ചെയ്യേണ്ടിയിരുന്നതെന്നും കുറ്റിയാടുന്നവരുടെ ഊര് എന്നറിയപ്പെട്ട പ്രദേശം കുറ്റിയാട്ടൂരായി എന്നുമാണ് ഐതിഹ്യം. 
## വാർഡുകൾ
#പഴശ്ശി  	 
#പാവന്നൂർമൊട്ട
#കോയ്യോട്ടു മൂല 
#പാവന്നൂർ 	 
#നിടുകുളം 	 
#കുറ്റ്യാട്ടൂർ 	 
#വടുവൻകുളം 	 
#കുരുവോട്ടു മൂല 	 
#കോമക്കരി 	 
#വേശാല 	 
#കട്ടോളി 	 
#തണ്ടപ്പുറം 	 
#ചെമ്മാടം 	 
#ചെക്കിക്കുളം 
#ചെറുവത്തല
#മാണിയൂർ സെൻട്രൽ 
#ചട്ടുകപ്പാറ
# പൊറോളം

## 2025 തദ്ദേശ തിരഞ്ഞെടുപ്പ് ഫലങ്ങൾ
താഴെ കൊടുത്തിരിക്കുന്ന ഗ്രാമപഞ്ചായത്ത് വാർഡ് അടിസ്ഥാനത്തിലുള്ള വിജയികളെ പ്രാദേശിക തിരഞ്ഞെടുപ്പ് ഫലങ്ങളുടെ ഔദ്യോഗിക വെബ് സൈറ്റിൽ നിന്നാണ് എടുത്തിരിക്കുന്നത്.

## മുൻ പ്രസിഡണ്ടുമാർ
#വി. കണ്ണൻ
#കെ. രവി
#കെ. കെ ഗോപാലൻ മാസ്റ്റർ
#കെ. പി ഗോപാലൻ
#ടി. വസന്ത കുമാരി
#പി. മുകുന്ദൻ
#സി. സുജാത
#എൻ പത്മനാഭൻ

## സ്ഥിതിവിവരക്കണക്കുകൾ

## പ്രധാന വിദ്യാഭ്യാസ സ്ഥാപനങ്ങൾ
*ഗവൺ‌മെ‌ന്റ്‌ ഹയർ‌സെ‌ക്ക‌ന്റ‌റി സ്കൂ‌ൾ, ചട്ടുകപ്പാറ

## അവലംബങ്ങൾ

## പുറമെ നിന്നുള്ള കണ്ണികൾ
*http://lsgkerala.in/kuttiattoorpanchayat/ 

വർഗ്ഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
ചെട്ടിക്കൊട്ട്

ഒരു നാടൻ വാദ്യമേളമാണ്** ചെട്ടിക്കൊട്ട്**. വടക്കൻ കേരളത്തിൽ കൂടുതൽ പ്രചാരമുള്ള ഈ കലാരൂപം **തപ്പുമേളക്കളി** എന്ന പേരിലും അറിയപ്പെടുന്നു.

ഇതിനുപയോഗിക്കുന്ന പ്രധാന വാദ്യമാണ് ചെട്ടിവാദ്യം. ഭജനയ്ക്കും മറ്റും ഉപയോഗിക്കുന്ന തപ്പ് പോലെ കുറച്ചുകൂടി വലുതും ബലവത്തായതുമായ തുകൽ പൊതിഞ്ഞ വാദ്യോപകരണമാണ്‌ ചെട്ടിവാദ്യം. ചെണ്ട, ഇലത്താളം എന്നിവയും ഉപയോഗിക്കുന്നു.

വൃത്താകൃതിയിൽ അണിനിരക്കുന്ന തപ്പ് വാദ്യക്കാരുടെ പുറകിലായി ചെണ്ടക്കാരും ഇലത്താളക്കാരും അണിനിരക്കുന്നു. കാലുകൾക്കൊണ്ടുള്ള നൃത്തചുവടുകൾക്കൊപ്പം, പ്രത്യേക താളവ്യതിയാനങ്ങളും ചെട്ടിവാദ്യത്തിൽ പ്രാധാന്യമുള്ളതാണ്. വൃത്താകൃതിയിൽ അണിനിരക്കുന്ന കലാകാരന്മാർ തുടക്കത്തിൽ സാവധാനം ആരംഭിച്ച് താളം മുറുകുമ്പോൾ താളത്തിനൊപ്പിച്ച് ചുവടുവച്ച് കളിക്കുന്ന ആവേശകരമായ കലാരൂപമാണിത്. ഈ മേളത്തിനു‍പയോഗിക്കുന്ന താളത്തിന് മുത്താളം എന്നാണ് പേര്. ചെട്ടിക്കൊട്ടിൽ നിന്നാണ് ശിങ്കാരിമേളം രൂപം കൊണ്ടതെന്ന് പറയപ്പെടുന്നു.

വർഗ്ഗം:കേരളത്തിലെ വാദ്യകലകൾ
പറ

right|thumb|200px|പറയും നിലവിളക്കും
ധാന്യങ്ങൾ അളക്കുന്നതിന്‌ കേരളത്തിൽ ഉപയോഗിച്ചിരുന്ന അളവുപാത്രമാണ്‌ **പറ**. എന്നാൽ ഇതിലുപരിയായി കൃഷിസ്ഥലങ്ങളുടെ അളവ് വരെ പറ കണക്കിൽ പറയാറുണ്ട്. പത്ത് പറ കണ്ടം എന്നു പറയുന്നത്, പത്തു പറ വിത്ത് വിതയ്ക്കാൻ വേണ്ട സ്ഥലമാണ്.

thumb|300px|പറ

## അളവുകൾ
പറ തന്നെ വിവിധ തരത്തിലും അളവുകളിലുമുണ്ട്  എട്ടാം പറ, പത്താം പറ, ഏട്ടൻ പറ, പാട്ടപറ, വടിപ്പൻ  എന്നാൽ സാധാരണ മലബാറിൽ നടപ്പുള്ള സമ്പ്രദായപ്രകാരം 10 ഇടങ്ങഴി ഒരു പറ എന്നാണ് കണക്കാക്കി പോരുന്നത്. നാല് നാഴി ഒരിടങ്ങഴി; 6 നാഴി ഒരു സേർ (മാക്ക് മില്യൻ സേർ  മാക് മില്യൻ എന്ന ബ്രിട്ടീഷ് റവന്യൂ  ഉദ്യോഗസ്ഥൻ നടപ്പാക്കിയത് കൊണ്ട്  ഈ പേർ പറയുന്നു) എന്നിങ്ങനെയും കണക്കാക്കുന്നു. എന്നാൽ വള്ളുവനാടൻ ഭാഗങ്ങളിൽ 60നാഴി അഥവാ 10 നാരായം കൊള്ളുന്ന നാരായപ്പറയാണ് നിലവിലുണ്ടായിരുന്നത്.

## പറ വയ്ക്കുക
നെൽകൃഷിയുമായി ഇഴചേർന്ന ഒരു അനുഷ്ഠാനമാണിതിത്. പറയിടൽ എന്നും ഇതിനെ പറയുന്നു. നെൽപാടങ്ങളിൽ സമൃദ്ധമായി നെല്ലുവിളയുകയും വിളവു ലഭിക്കുകയും ചെയ്യുമ്പോൾ ആ ഉത്പന്നത്തിന്റെ ഒരു ഭാഗം ദേശദേവനോ ദേവിക്കോ ഭക്തിപൂർവ്വം സമർപ്പിക്കുന്ന ചടങ്ങാണിത്.

## നിറപറ
ഐശ്വശ്യത്തിന്റെ പ്രതീകം എന്ന നിലയിൽ മംഗളകർമ്മങ്ങൾ നടക്കുമ്പോൾ നെല്ല് നിറച്ച പറ ഒരുക്കുന്നത് ഒരു കേരളീയ ആചാരമാണ്. പറനിറയെ നെല്ലും അതിൽ തെങ്ങിൻ പൂക്കുലയും വയ്ക്കുന്നു.

## ചിത്രശാല

ചിത്രം:Parayum nilavilakkum.jpg| കല്യാണ മണ്ഠപത്തിൽ ഒരുക്കി വച്ചിരിക്കുന്ന പറയും നിലവിളക്കും
പ്രമാണം:Paraimage.JPG|ക്ഷേത്രത്തിൽ പറയെടുപ്പിനായി ഉപയോഗിക്കുന്ന പറയാണ് ചിത്രത്തിൽ
File:Para_and_Rice_Grains.JPG|ഏറ്റുമാനൂർ ക്ഷേത്രത്തിലെ പറയെടുപ്പ്

വർഗ്ഗം:അളവുപകരണങ്ങൾ
വർഗ്ഗം:സംസ്കാരം
വർഗ്ഗം:വ്യാപ്തത്തിന്റെ ഏകകങ്ങൾ
വർഗ്ഗം:നെല്ല്
വർഗ്ഗം:നെല്ലുമായി ബന്ധപ്പെട്ട ആചാരങ്ങൾ
വീരാണം

കഴ്ചയിൽ ചെണ്ടയോട് സാദൃശ്യമുള്ള കേരളീയ വാദ്യോപകരണമാണ് **വീരാണം**. **ഇരുതുടി വീരാണം** എന്നും ഇതിന് പേരുണ്ട്. ആടിന്റെ തോലും പ്ലാവിന്റെ കുറ്റിയുമുപയോഗിച്ചാണ് വീരാണത്തിന്റെ നിർമ്മാണം.

ചില ക്ഷേത്രങ്ങളിൽ‍ ശീവേലിക്ക് വീരാണം കൊട്ടാറുണ്ട്. മുൻകാലങ്ങളിൽ സന്ധ്യാനാമജപത്തിന് താളമായി വീരാണം ഉപയോഗിച്ചിരുന്നു.

വർഗ്ഗം:കേരളത്തിലെ വാദ്യോപകരണങ്ങൾ
തുടി

thumb|300px|കടുംതുടി
ഒരു കേരളീയ തുകൽ വാദ്യമാണ് **തുടി**. ഏകദേശം ഉടുക്കിന്റെ ആകൃതിയാണിതിന് എങ്കിലും അതിനെക്കാൾ അല്പം വലിപ്പം കൂടിയതുമാണ്‌. രണ്ട് വശത്തും തുകൽ പൊതിഞ്ഞിരിക്കും. ഇടയ്ക്കപോലെ ചുമലിൽ തൂക്കിയിടുകയും ചെയ്യുന്ന്. ഒരു വശത്ത് കോലുകൊണ്ട് തട്ടിയാണ് തുടി വായിക്കുന്നത്. ഇരുവശത്തുമുള്ള തുകൽ വട്ടങ്ങളെ കോർത്തുകെട്ടിയ ചരടിൽ, ഇടുങ്ങിയ മധ്യഭാഗത്ത് അമർത്തുമ്പോൾ ശബ്ദത്തിന്‌ വ്യത്യാസം ഉണ്ടാകുന്നു. പൂതം‍, തിറയാട്ടം തുടങ്ങിയ നൃത്തരൂപങ്ങൾക്കാണ്‌ തുടി ഉപയോഗിക്കുന്നത്. ഇതിൽ പൂതത്തിന്റെ ചുവടുകൾക്ക് അനുസരിച്ച് പലരീതിയിൽ കൊട്ടുന്നു. കുറുന്തുടി, നെടുന്തുടി, കടുന്തുടി തുടങ്ങിയവ തുടിയിലെ ചില രൂപങ്ങളാണ്‌.
അഗസ്റ്റിൻ

മലയാളചലച്ചിത്രനടനും, നിർമ്മാതാവുമായിരുന്നു **അഗസ്റ്റിൻ** (മരണം: നവംബർ 14, 2013). നൂറിലേറെ സിനിമകളിൽ അഭിനയിച്ചിട്ടുണ്ട്. 1986ൽ ആവനാഴി എന്ന ചിത്രത്തിലൂടെയാണ് അഭിനയ രംഗത്തെത്തുന്നത്. രഞ്ജിത്ത് സംവിധാനം ചെയ്ത മിഴി രണ്ടിലും എന്ന ചിത്രത്തിന്റെ നിർമ്മാതാവായിരുന്നു.

## ജീവിതരേഖ
കോഴിക്കോട് ജില്ലയിലെ കോടഞ്ചേരിയിൽ കുന്നുംപുറത്ത് മാത്യുവിന്റെയും റോസിയുടെയും മകനായി ജനിച്ചു . ഹാൻസി ഭാര്യയും ചലച്ചിത്രനടി ആൻ അഗസ്റ്റിൻ, ജീത്തു എന്നിവർ മക്കളുമാണു്.

നാടക രംഗത്തു നിന്നാണു അഗസ്റ്റിൻ സിനിമയിലേക്കു വരുന്നത്. ദേവാസുരം, സദയം, ആറാം തമ്പുരാൻ, ചന്ദ്രലേഖ,ഇന്ത്യൻ റുപ്പി തുടങ്ങിയവയാണ് അഗസ്റ്റിൻ അഭിനയിച്ച ചില പ്രധാന  സിനിമകൾ. ജോയ് മാത്യു സംവിധാനം ചെയ്ത ഷട്ടർ എന്ന ചിത്രത്തിലാണു അവസാനമായി അഭിനയിച്ചത്.

പക്ഷാഘാതത്തെത്തുടർന്ന് ഏറെക്കാലം ചികിത്സയിലായിരുന്ന അഗസ്റ്റിൻ കരൾ രോഗം മൂലം 2013 നവംബർ 14-ന് രാവിലെ പത്തുമണിയോടെ കോഴിക്കോട്ടെ ബേബി മെമോറിയൽ ആശുപത്രിയിൽ വച്ച് അന്തരിച്ചു.

## അവലംബം


വർഗ്ഗം:മലയാളചലച്ചിത്രനടന്മാർ
വർഗ്ഗം:2013-ൽ മരിച്ചവർ
വർഗ്ഗം:മലയാളചലച്ചിത്രനിർമ്മാതാക്കൾ
വർഗ്ഗം:നവംബർ 14-ന് മരിച്ചവർ
വർഗ്ഗം:1955-ൽ ജനിച്ചവർ
2008 ബെയ്‌ജിങ്ങ്‌ ഒളിമ്പിക്സ് മൽസരങ്ങൾ - ഹോക്കി

2008 ഒളിമ്പിക്സിലെ ഹോക്കി മൽസരങ്ങൾ ബെയ്‌ജിങ്ങ്‌ ഒളിമ്പിക്‌ ഗ്രീൻ ഹോക്കി കളിക്കളത്തിൽ ഓഗസ്റ്റ് 10-ന്‌ ആരംഭിച്ച് ഓഗസ്റ്റ് 23-നു നടക്കുന്ന ഫൈനൽ മൽസരങ്ങളോടെ അവസാനിക്കും. 
## മൽസരങ്ങൾ
ഹോക്കിയിൽ 2 ഇനങ്ങളിലാണ്‌ മെഡലുകൾ നൽകപ്പെടുക 
* പുരുഷന്മാരുടെ ഹോക്കി 
* വനിതകളുടെ ഹോക്കി 
12 ടീമുകൾ വീതമാണ്‌ ഒരോ ഇനത്തിലുമായി മൽസരിക്കുക. രണ്ട് ഘട്ടങ്ങളായാണ്‌ മൽസരങ്ങൾ നടത്തുന്നത്‌. ഒന്നാംഘട്ടമൽസരങ്ങളിൽ 6 ടീമുകൾ വീതമുള്ള രണ്ട് ഗ്രൂപ്പുകളായി റൌണ്ട് റോബിൻ രീതിയിലാണ്‌ കളിക്കുന്നത് - ഓരോ റ്റീമും തങ്ങളുടെ ഗ്രൂപ്പിലെ എല്ലാ ടീമിനുമെതിരായി ഒരു മൽസരമാണ്‌ ഈ ഘട്ടത്തിൽ കളിക്കുന്നത്. മികച്ച പ്രകടനം കാഴവയ്ക്കുന്ന നാലു ടീമുകൾ സെമി ഫൈനലിൽ പ്രവേശിക്കുന്നു.

## യോഗ്യതാനിർണ്ണയം
താഴെപ്പറയുന്ന ഒൻപത് ടീമുകളാണ്‌ ഇതുവരെ 2008 ഒളിമ്പിക്സ് ഹോക്കി മൽസരങ്ങളിൽ പങ്കെടുക്കാൻ യോഗ്യത നേടിയിട്ടുള്ളത്. 

### പുരുഷന്മാരുടെ ഹോക്കി
* ചൈന - ആതിഥേയരാജ്യം
* കൊറിയ, പാകിസ്താൻ - 2006 ദോഹ ഏഷ്യൻ ഗെയിംസ് ഹോക്കി വിജയികൾ
* ദക്ഷിണാഫ്രിക്ക
* കാനഡ
* നെതർലാൻഡ്സ്
* സ്പെയിൻ
* ബെൽജിയം
* ഓസ്ട്രേലിയ
ബാക്കി മൂന്ന് ടീമുകളെ 2008 ഒളിമ്പിക്സ് ഹോക്കി പുരുഷന്മാരുടെ യോഗ്യതാനിർണ്ണയം മൽസരങ്ങൾ നിർണ്ണയിക്കും.
### വനിതകളുടെ ഹോക്കി
* ചൈന - ആതിഥേയരാജ്യം
* ജപ്പാൻ - 2006 ദോഹ ഏഷ്യൻ ഗെയിംസ് ഹോക്കി വിജയികൾ
* ദക്ഷിണാഫ്രിക്ക
* അർജന്റീന
* നെതർലാൻഡ്സ്
* ജർമ്മനി
* ബ്രിട്ടൺ
* ന്യൂസിലാന്റ്
* ഓസ്ട്രേലിയ
ഇനിയുള്ള മൂന്ന് ടീമുകളെ 2008 ഒളിമ്പിക്സ് ഹോക്കി വനിതകളുടെ യോഗ്യതാനിർണ്ണയം മൽസരങ്ങൾ തിരഞ്ഞെടുക്കും.

## പുറത്തേക്കുള്ള കണ്ണികൾ

* http://en.beijing2008.cn/cptvenues/sports/hockey/ 
* http://www.worldhockey.org/vsite/vcontent/page/custom/0,8510,1181-184988-202210-43826-276632-custom-item,00.html 
* http://www.worldhockey.org/vsite/vcontent/content/transnews/0,10869,1181-18543-19728-28355-278210-9199-5039-layout169-19693-news-item,00.html 

## അവലംബം


വർഗ്ഗം:2008 ഒളിമ്പിക്സ്‌
കൊളച്ചേരി ഗ്രാമപഞ്ചായത്ത്

കേരളത്തിലെ കണ്ണൂർ ജില്ലയിലെ തളിപ്പറമ്പ് താലൂക്കിൽപ്പെടുന്ന ഒരു ഗ്രാമപഞ്ചായത്താണ്‌ കൊളച്ചേരി.

## പേരിനു പിന്നിൽ
ആരുടെയും തലയറുത്തുമാറ്റുവാൻ യാതൊരു സങ്കോചവുമില്ലാത്ത പുരാതന നാടുവാഴികൾ ഭരിച്ചിരുന്ന നാടായതുകോണ്ട്‌ കൊലച്ചേരി എന്ന നാമകരണത്തിന്റെ പരിണാമമാണ്‌ കൊളച്ചേരി എന്നൊരു സങ്കൽപ്പവുമുണ്ട്‌. ക്ഷിപ്രപ്രസാദിയും ക്ഷിപ്രകോപിയുമെന്ന്‌ കൽപ്പിക്കപ്പെടുന്ന നിരവധി ദൈവക്കോലങ്ങളുടെ ചേരിയെന്നറിയപ്പെടുന്ന ഗ്രാമത്തിന്‌ കൊലച്ചേരിയെന്ന മൊഴിമാറ്റം വന്നതാണെന്നും പറയുന്നു

നിരവധി കുളങ്ങൾ ഉള്ള പ്രദേശം ആയത് കൊണ്ടുമാവാം ഈ പേര് വന്നത്.

## സാമൂഹ്യ രാഷ്‌ട്രീയ സാംസ്‌ക്കാരിക പ്രസ്ഥാനങ്ങൾ
ജന്മിത്തത്തിനെതിരെആദ്യയോഗംചേർന്നത്‌ 1919-ൽ ഭാരതീയന്റെ നേതൃത്വത്തിൽ നണിയൂർ മൊട്ടയിലായിരുന്നു. (കണ്ണൂർ -മയ്യിൽ റൂട്ടിൽ കരിങ്കൽ കുഴി എന്ന  ഇപ്പോഴത്തെ കമ്യുണിസ്റ് ഗ്രാമത്തിൽ )1935-ൽ ഭാരതീയൻ പ്രസിഡണ്ടും കെ.എ.കേരളീയൻ സെക്രട്ടറിയുമായി കർഷകസംഘം രൂപവത്കരിച്ചത്‌ വിഷ്‌ണുഭാരതീയന്റെ വീട്ടിൽ വെച്ചായിരുന്നു.

ആദ്യകാല പ്രവർത്തകരിൽ ചിലരെ കുറിച്ചു ഭാരതീയന്റെ ആത്മ കഥ യായ "അടിമകൾ എങ്ങനെ ഉടമകൾ ആയി"എന്ന പുസ്തകത്തിൽ പറയുന്നുണ്ട്.ചെങ്ങൂനി ഒതയോത്ത് അനന്തൻ നായർ എന്ന കർഷകൻ ആദ്യകാല പ്രവർത്തകരിൽ ഒരാൾ ആയിരുന്നു.പിൽകാലത്ത് ഭാരതീയൻ നിര്ദേശിച്ചിട്ടു പോലും അർഹമായ സ്വതന്ദ്ര്യ സമര പെൻഷൻ ഒരു തവണ എങ്കിലും കൈ പറ്റാൻ സാധികാതെയാണ് സി.ഒ അനന്തൻ നായർ മരണ പെട്ടത് എന്ന് കേട്ടിട്ടുണ്ട്.

## ആദ്യകാല ഭരണസമിതികൾ
കെപൊക്കി വോട്ടുചെയ്യുന്ന കാലത്ത്‌ ചേലേരിയും കൊളച്ചേരിയും രണ്ട്‌ പഞ്ചായത്തുകളായിരുന്നു. കൊളച്ചേരി പഞ്ചായത്തിന്റെ ആദ്യ പ്രസിഡണ്ട്‌  കെ. പി. അബ്‌ദുവായിരുന്നു. 1963-ൽ ചേലേരി വില്ലേജ്‌ പഞ്ചായത്തും, കൊളച്ചേരി വില്ലേജ്‌ പഞ്ചായത്തും കൂട്ടിച്ചേർത്ത്‌ കൊളച്ചേരി പഞ്ചായത്തിനു രൂപംനൽകി. പ്രസിഡന്റായി തെക്കിയിൽ  അബുബക്കർ എന്ന ടി അബൂബക്കർ സാഹിബിനെയും  വെസ്‌ പ്രസിഡന്റായി കോറോത്ത്‌ കുഞ്ഞിരാമൻ നായരെയും തെരഞ്ഞെടുത്തു.

## അതിരുകൾ
*വടക്ക്‌- വളപട്ടണം പുഴ 
*തെക്ക്: മുണ്ടേരിപ്പുഴ 
*പടിഞ്ഞാറ്: നാറാത്ത് ഗ്രാമപഞ്ചായത്ത് 
*കിഴക്ക്: മയ്യിൽ, കുറ്റ്യാട്ടൂർ ഗ്രാമപ്പഞ്ചായത്തുകൾ

## വാർഡുകൾ
#പാമ്പുരുത്തി  	 
#കമ്പിൽ 	 
#പന്ന്യങ്കണ്ടി 
#നണിയുർ 
#കൊളച്ചേരി 	 
#പെരുമാച്ചേരി 	 
#കൊടിപ്പോയ്യിൽ 
#പള്ളിപറമ്പ് 
#കായചിറ 
#ചേലേരി 	 
#നൂഞ്ഞേരി 	 
#കരയാപ്പ് 	 
#ചേലേരി സെൻട്രൽ 
#വളവിൽ ചേലേരി 	 
#എടക്കൈ 
#കൊളച്ചേരിപറമ്പ് 	 
#പാട്ടയം

## സ്ഥിതിവിവരക്കണക്കുകൾ

## കൊളച്ചേരി പഞ്ചായത്തിലെ ചില പ്രധാനസ്ഥലങ്ങൾ
### പാമ്പുരുത്തി
കോളച്ചേരി പഞ്ചായത്തിലെ ഒരു ഗ്രാമമാണ് പാമ്പുരുത്തി (ആംഗലേയത്തിൽ pamburuthi)

## അവലംബങ്ങൾ

*കേരള സർക്കാർ തദ്ദേശസ്വയം ഭരണ വകുപ്പ് (കൊളച്ചേരി ഗ്രാമപഞ്ചായത്ത്)

വർഗ്ഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
ഉസ്താദ് ഫിയാസ് ഖാൻ

ഡെൽഹി ഖരാനയിലെ പ്രശസ്തനായ തബല കലാകാരനായിരുന്നു **ഉസ്താദ് ഫിയാസ് ഖാൻ**. 1934-ൽ രാജസ്ഥാനിലെ സികർ എന്ന സ്ഥലത്ത് സംഗീത പാരമ്പര്യമുള്ള കുടുംബത്തിൽ ജനിച്ചു. ഇദ്ദേഹത്തിന്റെ പിതാവ് നസീർ അലി കരോലിയിലെ മഹാരാജാവിന്റെ കൊട്ടാരത്തിൽ തബലയും സാരംഗിയും വായിച്ചിരുന്നു. മൂത്ത സഹോദരന്മുനീർ ഖാൻ പേരുകേട്ട സാരംഗി വിദ്വാൻ ആയിരുന്നു. ഉസ്താദ് ഹിദായത് അലി ഖാന്റെ കീഴിൽ പ്രാരംഭ ശിക്ഷണം നേടിയ ഫിയാസ് അലി ഖാൻ, തുടർന്ന് ഡെൽഹി ഖരാനയിലെ ഉസ്താദ് ഇനാം അലി ഖാന്റെ കീഴിൽ തബല അഭ്യസിച്ചു. രാംനാട് ഈശ്വരനിൽ നിന്നും മൃദംഗവും അഭ്യസിച്ചിട്ടുണ്ട്.

1955-ൽ ആകാശവാണി ജയ്‌പൂരിൽ ജോലിയിൽ പ്രവേശിച്ച ഇദ്ദേഹം 1958-ഇൽ ഡെൽഹി ആകാശവാണിയിലേക്ക് മാറി. 1993-ൽ സ്റ്റാഫ് ആർട്ടിസ്റ്റ് ആയി ഔദ്യോഗിക ജീവിതത്തിൽ നിന്നും വിരമിച്ചു. 1992-ൽ അമേരിക്കയിലെ മിസോറിയിലെ വാഷിങ്ടൺ യൂണിവേഴിസിറ്റിയിൽ അദ്ധ്യാപനം നിർ‌വഹിച്ച ഇദ്ദേഹം റോട്ടർഡാം കൺസർ‌വേറ്ററിയിലും ജോലി നോക്കി.

പ്രശസ്തരായ ഒട്ടേറെ പ്രതിഭകൾക്ക് പിന്നണിയായും സ്വന്തമായും ലോകത്തങ്ങോളമിങ്ങോളം സംഗീത പരിപാടികൾ അവതരിപ്പിച്ചിട്ടുണ്ട്. ബഡേ ഗുലാം അലിഖാൻ,ബീഗം അഖ്തർ, പന്നാലാൽ ഖോഷ് തുടങ്ങിയ പഴയകാല പ്രതിഭകളോടൊപ്പവും, പണ്ഡിറ്റ് രവിശങ്കർ, പര്‌വീൺ സുൽത്താന, ഭീംസെൻ ജോഷി, ഹരിപ്രസാദ് ചൗരാസ്യ തുടങ്ങിയ പിൽക്കാല മഹാരഥരോടൊപ്പവുമടക്കം സംഗീതത്തിലെ മൂന്നു തലമുറയോടൊപ്പം സംഗീതപരിപാടികൾ അവതരിപ്പിക്കാനുള്ള ഭാഗ്യം ഇദ്ദേഹത്തിനു സിദ്ധിച്ചു. 2014 നവംബർ 12-ന് 80-ആം വയസ്സിൽ ഇദ്ദേഹം അന്തരിച്ചു. 

വർഗ്ഗം:1934-ൽ ജനിച്ചവർ
വർഗ്ഗം:2014-ൽ മരിച്ചവർ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:നവംബർ 12-ന് മരിച്ചവർ
വർഗ്ഗം:തബല വിദ്വാന്മാർ
വർഗ്ഗം:ഹിന്ദുസ്ഥാനി സംഗീതജ്ഞർ
വളപട്ടണം പുഴ

ലഘുചിത്രം|പൊയ്ത്തുംകടവിൽ നിന്നും വളപട്ടണം പുഴയുടെ ദൃശ്യം
ഉത്തര മലബാറിലെ പ്രധാന പുഴകളിൽ ഒന്നാണ്‌ **വളപട്ടണം പുഴ**. കണ്ണൂർ ജില്ലയിലെ ഏറ്റവും വീതികൂടിയ പുഴയാണിത്.  കേരളത്തിലെ 44 നദികളിൽ ഒന്നായ ഇത് കണ്ണൂർ ജില്ലയിലൂടെ ഒഴുകുന്നു. കണ്ണൂർ ജില്ലയിലൂടെ ഒഴുകുന്ന നദികളിൽ ഏറ്റവും നീളമേറിയത് വളപട്ടണം പുഴയാണ്‌. കേരളത്തിലെ ഏറ്റവും നീളമേറിയ പത്താമത്തെ പുഴയും, വെള്ളത്തിന്റെ അളവിൽ കേരളത്തിലെ നാലാമത്തെ വലിയ പുഴയും ഇതാണ്‌. ഇതിന്റെ നീളം 110.50 കി.മി ആണ്‌. കേരളത്തിലെ പ്രധാന അണക്കെട്ടുകളിൽ ഒന്നായ പഴശ്ശി അണക്കെട്ട് നിർമ്മിച്ചിരിക്കുന്നത് ഈ പുഴയ്ക്കു കുറുകെയാണ്. തെർലയി, കൊർലായി, പാമ്പുരുത്തി എന്നീ ദീപുകൾ വളപട്ടണം പുഴയിലാണ്. ആറളം വന്യജീവി സങ്കേതത്തിലൂടെ ഒഴുകുന്ന ചീങ്കണ്ണിപ്പുഴ, ബാവലിപ്പുഴ എന്നിവ വളപട്ടണം പുഴയുടെ പോഷകനദികളാണ്.

## ഉത്ഭവം
വളപട്ടണം പുഴ ഉത്ഭവിക്കുന്നത് കർണാടകത്തിലെ കുടക് ജില്ലയിലെ ബ്രഹ്മഗിരി ഘട്ട് റിസേർ‌വ് ഫോറസ്റ്റിലാണ്‌.പിന്നീട് കുപ്പം പുഴയുമായി യോജിച്ച് അവസാനം അറബിക്കടലിൽ പതിക്കുന്നു

## തീരങ്ങൾ
പ്രശസ്തമായ പറശ്ശിനിക്കടവ് മുത്തപ്പൻ ക്ഷേത്രം വളപട്ടണം പുഴയുടെ തീരത്താണ്‌ സ്ഥിതി ചെയ്യുന്നത്.

## ഇവയും കാണുക
*മുണ്ടേരിക്കടവ് പക്ഷിസങ്കേതം
*പെരാമ്പ്ര നദി (പെരുമ്പ പുഴ)
*കുപ്പം പുഴ
*നീലേശ്വരം പുഴ (പയസ്വിനി)
*കാരിങ്ങോടാര് പുഴ
*രാമപുരം പുഴ
*കാവേരിപ്പുഴ

## ചിത്രശാല


Image:ParassinikkadavuBridge.jpg|പറശ്ശിനിക്കടവ് പാലം
File:Morning under the Valapattanam Bridge (5008507994).jpg|Valapattanam Bridge
Image:ParassinikkadavuValapattamRiver.jpg|വളപട്ടണം പുഴ,പറശ്ശിനി പാലത്തിൽ നിന്നൊരു കാഴ്ച
Image:ValapattanamRiver.JPG|വളപട്ടണം പുഴ
File:Parassini Puzha.jpg|വളപട്ടണം പുഴയിൽ നിന്നുള്ള മണൽ വാരൽ.



## അവലംബങ്ങൾ


 

വിഭാഗം:കേരളത്തിലെ നദികൾ
നന്ദിഗ്രാം

ഇന്ത്യയിലെ പശ്ചിമ ബംഗാളിലെ പുർബ മെദ്നിപൂർ ജില്ലയിലെ ഒരു ഗ്രാമമാണ്‌ **നന്ദിഗ്രാം**. കൽ‌ക്കത്തയിൽ നിന്നും 70 കിലോ മീറ്റർ തെക്ക്-പടിഞ്ഞാറ് മാറി ,ഹൽദി നദിയുടെ പടിഞ്ഞാറ് തീരത്താണ്‌ ഈ ഗ്രാമം. ഈ പ്രദേശം ഹൽദിയ വികസന അതോറിറ്റിക്കു കീഴിലായി വരുന്നു.
## നന്ദിഗ്രാം പത്രതാളുകളിൽ

## പുതിയ സംഭവവികാസങ്ങൾ
നന്ദിഗ്രാമിലുണ്ടായ വെടിവെയ്‌പ്പിൽ പുറത്തുള്ളവരുടെ പങ്ക് സി.ബി.ഐ. അന്വേഷണ സംഘം ഉറപ്പു വരുത്തി. പോലീസും ഗ്രാമീണരും തമ്മിലുണ്ടായ പ്രശ്‌നത്തിൽ പോലീസ് യൂണിഫോമിലെത്തിയ പൊലീസിൽ പെടാത്ത 27 പേരാണ് പൊലീസിൻറെ ബാരിക്കേഡുകൾ തകർത്തതെന്നും പ്രശ്‌നമുണ്ടാക്കിയതെന്നും ഇതോടെ വ്യക്തമായി.
സംഭവം റെക്കോഡ് ചെയ്ത വീഡിയോ ക്ലിപ്പിംഗുകൾ നിരീക്ഷിച്ചാണ് അന്വേഷണ സമിതി ഇക്കാര്യം ഉറപ്പു വരുത്തിയത്. വെടിവയ്‌പ്പ് സ്ഥലത്തുണ്ടായിരുന്ന 50 ഗ്രാമീണരിലും രണ്ടു പോലീസുകാരിലും അന്വേഷണം നടത്തിയ അന്വേഷണ സംഘം ബന്ധപ്പെട്ട തെളിവുകളും വീഡിയോകളും താരതമ്യ പഠനവും നടത്തി.
സംഭവവുമായി ബന്ധപ്പെട്ട സി പി എമ്മിൻറെയും ഗ്രാമീണരുടെ പ്രതിക്ഷേധത്തിനു നേതൃത്വം നൽകിയ തൃണമൂൽ കോൺഗ്രസ്സിൻറെ ഭൂമി ഉച്ചദ് പ്രതിരോധ് കമ്മറ്റി(ബി യു പി സി) പ്രവർത്തകരേയും വീഡിയോ പ്രദശിപ്പിച്ചു സി ബി ഐ ചോദ്യം ചെയ്തു. വീഡിയോ ക്ലിപ്പിംഗുകളിൽ നിന്നും പലരും അക്രമികളെ തിരിച്ചറിഞ്ഞിട്ടുണ്ട്.
പൊലീസ് വേഷത്തിലെത്തിയ ഈ അക്രമികൾ പൊലീസുകാരുമായി നേരിയ വ്യത്യാസത്തിലാണ് കാണപ്പെടുന്നത്. അല്പം അകലെയായി നിൽക്കുന്ന ഈ ആയുധ ധാരികളാണ് പോലീസിനു നേർക്ക് ആക്രമണം നടത്തിയത്. വീഡിയോയിൽ കാണപ്പെടുന്ന ഇവർ ഷൂസ് പോലും ധരിച്ചിട്ടുണ്ടായിരുന്നില്ല.
ബംഗാബരെ പാലത്തിൽ വച്ച് ഗ്രാമീണരോട് പിരിഞ്ഞു പോകാൻ പൊലീസ് ആവശ്യപ്പെടുമ്പോൾ ഈ അക്രമികൾ ജനക്കൂട്ടത്തിനിടയിലെത്തുകയും പിന്തിരിഞ്ഞു കൊണ്ടിരുന്ന ഗ്രാമീണരെ ആക്രമിക്കുകയുമായിരുന്നു. ഇതിൽ രോഷം കൊണ്ട ഗ്രാമീണർ പൊലീസിനു നേരെ കല്ലെറിയുകയും  അതു പിന്നീട് വെടി വയ്‌പ്പിൽ കലാശിക്കുകയുമായിരുന്നു.
വീഡിയോ ക്ലിപ്പിംഗുകളിൽ നിന്നും അക്രമികളെ സി ബി ഐ തിരിച്ചറിഞ്ഞതായിട്ടാണ് റിപ്പോർട്ട്.  ഇവർ സി പി എം പ്രവർത്തകരാണെന്ന് സമീപ വാസികളിൽ ചിലർ തിരിച്ചറിഞ്ഞതായും റിപ്പോർട്ടുണ്ട്. എന്നാൽ സോനാചുരയിലെയും ബങ്കാബെരയിലെയും ആൾക്കാർ അന്വേഷണ ഉദ്യോഗസ്ഥൻ‌മാരുടെ സമ്മർദ്ദത്തെ തുടർന്നാണ് ഇങ്ങനെ പറഞ്ഞതാണെന്നാണ് ഇവിടുത്തെ പ്രാദേശിക സി പി എം പ്രവർത്തകരുടെ വാദം.

## അവലംബം